Saturday, 11.28.2020, 12:56\n"لە جیاتی بێزاری لەباوەڕیان، پێویستە زیاتر فێربیت لەبارەی سەرچاوەی باوەڕەکانیان "\nلەزەمەنێکدا دەژین کە بەڕاستی زەمەنی زۆربڵێی و چەنەبازییە.وەک دەڵێن ئەقڵمان بۆتە ئاردی ناودرک و کۆنابێتەوە. بیروبۆچونەکان بەڕادەیەک لێک دورن کە ڕێگای لێک تێگەیشتنی ئاستەنگکردوە. حەزو ئارەزوو و خەونو ئاواتەکانمان بەڕادەیەک جیاوازن کە هەرکەسە یان هەرگروپە بەجیا و سەربەخۆ هەوڵدەدەن دونیایەک چێبکەن کە ئەویتر هەست دەکات بۆئەو دەبێتە جەهەننەم.\nبەهایەکی گشتی نییە کە لێکمان نزیک بکاتەوە ،دەمارگیری بەجۆرێک تەشەنەی کردووە، کە هەوڵی سڕینەوە و دژایەتی هەستی خۆشەویستی و یەکتر قبوڵکردنی گرتۆتەوە.لەکاتێکدا هەموان بانگەشەی کۆمەڵێک بەهادەکەن ،کە هاوبەشە لەنێوانماندا، بەڵام دەبینین کەسانێک کە بانگەشەی ئازادیخوازی دەکەن، لەناو هێزێکی کۆنە پارێزدا جێدەگرن. هەموانیش پێیان وایە لەسەر حەقن!نەک هەر ئەوە هەموان پاساویان هەیە بۆ دونیابینی و بیروباوەڕەکانی خۆیان تەنانەت ئەگەر ئەو بیرو باوەڕانە ئەفسانەیی و دۆگما و سەرەتاییترین بیروباوەڕ بن،یاخود ئەگەر بیروباوەڕو بۆچون و دونیا بینی مۆدێرن بن.\nچۆن لێک تێبگەین بەبێ لەناوبردنی جیاوازیەکان جیاوازیەکان"کەمەحاڵە" و،بتوانین پێکڤە کاربکەین\nهەریەکێک لەئێمە ڕۆژانە کۆمەڵێک قسەو بیروبۆچونی بەرگوێ دەکەوێت،کە سەرمان دەسوڕمێت. چۆن دەکرێت کەسێک ئاوابیربکاتەوە؟چۆندەکرێت کەسێک تائەو ئاستە دۆگمابێت؟ هەندێجار لەو بیروبۆچونانە بێزار دەبین و هەندێجار پێکەنینمان پێیان دێت ،هەندێک جاریش وامان لێدەکات هەستی مەزنتربون لە ئەوانیر وامان لێبکات لەدژایەتیدا بێرەحم بین. من بانگەشەی یەکسانی لەنێوان بیروبۆچونەکان داناکەم ،بەڵام بەوەڕم بەو ەهەیە کە دەبێت ئەوانەی زیرەکترن هاوکاری ئەوانیتر بکەن هەر وەک بریتا بولەر دەڵێت: کاتێک باوکم بردومی بۆ تاقیکردنەوەی زیرەکی ئاستم سەرو ئاستی زیرەکی ئاسایبو،بەڵام باوکم ئامۆژگاری کردم و فێریکردم وەک چۆن دەبێت ئەوانەی سامانیان زۆرترە دەبێت هاوکاری ئەوانیتربکەن،ئاواش دەبێت هاوکاری کەسانێک بکەین کە ئاستی زیرەکییان لەئێمە نزمترە،نەک بیانخەینە خزمەت خۆمانەوە.\nبەر لەهەرشتێک دەبێت ئەوە بزانین کە هەرتاکێک بگریت بیروبۆچونەکانی خۆی پێڕاستن،خوڕافەپەرستترین کەس گاڵتە ی بەبیرو بۆچونی ڕۆشنگەرترین کەس دێت بەپێچەوانەشەوە.لێرەدا ئێمە ئەو دو ئاڕاستەیە هاوسەنگ ناکەین و هەوڵنادەین بەدوای ڕێژەی حەقیقەت دابگەڕێین،یان ئاستی لۆژیکی بوون .بەڵکو ئەوەی ئاشکرایە کە زهنی هەریەکێک لەئێمە بەگوێرەی ئاست و شێوازی مەعریفەکەی حەقیقەت بەرهەم دێنێت. منێک کە باکگراوندێکی مەعریفی دینیم هەبێت ناتوانم لۆژیکیانە پاساوی بیروباوەڕەکانم بدەم.پێوەرەکانم لە جۆری مەعریفەکەمەوە سەرچاوە دەگرێت .ئەلبێر کامۆ لەوبارەیەوە دەڵێت:من ڕۆژگارێک پێم وابو زۆر ژیرم ،بەڵام بەلامەوە گرنگ نەبو،چونکە دەمزانی گەمژەکانیش هەمان هەستیان هەیە! بەڵێ هەریەکێک لە ئێمە دەکرێت ئەو هەستەی هەبێت کە ژیرترینەو داوەری لەبارەی هەموشتێکەوە بکات .بەچاوپۆشین لەوەی کە بێگومان دونیابینی پیاوێکی دینی و ئاینشتاین یەکسان نین.بەڵام چ پیاوێکی دینی هەیە ئاینشتاین و فرۆید بە گومڕا نەزانێت!\nکەواتا لێرەدا واز لەوە دێنین کێ ڕاستە و کێ هەڵە. هەتا ئەگەر سەرنج بدەینە ئاستی پەرۆشی هەرتاکێک بۆ بیرو باوەڕەکانی لەوانەیە ئەوە بەدیبکەین هەرتاکێک ئەگەر گەمژەترین تاکیش بێت ،هێزی بدەیتێ ویستی خۆی دەکاتە دەستوری وڵات . بەڵام هێز گەرچی حەقیقەتی هەیە بەڵام حەقیقەت نییە .هێز کوێرە و نالۆژیکییە.\nچۆن لێک نزیک ببینەوە و بتوانین پێکەوە کاربکەین؟\nڕەنگە پێکەنیناتان بەوەبێت،کەبڵێم بیرو باوەڕ کاریگەری لەسەر لەزەتیش هەیە! ئێمە دەبینین بیروباوەڕ هەستەکانیشمان دەگۆڕێت کاریگەری هەیە لەسەر ئارەزوکردنی جۆری مۆسیقا ، خوێندنەوە ، فیلم و..تاد .\nکەسێک کە گوێ لەقورئان دەگرێت لەوانەیە فرمێسک لەچاوەکانی بێت،کەسێکیتر بە پێچەوانەوە. دەبێت ئەوڕاستیە بزانین کاریگەریەکە لەناوەوەیە نەک لەدەرەوە،ئەوە وڵامی دەرونی ئێمەیە بۆ ورژێنەرە دەرکیەکە،هێزە سیحریەکە لەدەرونی ئێمەدایە و پەیوەستە بە یادەوەری و ئاوات و حەزەکانمان ٫ هەربۆیە تاکێکی بڕوادار سەری دەسوڕمێت کەسێک ئارەزوی گوێگرتن لەقورئان ناکات و دڵی داناخورپێ،ئەو درک بەوەناکات کە ئەو هەستەی ئەو هەیەتی بۆ بابەتێک پەیوەستە بەبیروباوەڕی خۆی،بۆیە هیچ پێویست ناکات خۆمان تێک بدەین وبڵێین فڵان دڵڕەقەو خوا مۆری لەدڵداوە، بەڵکو لەڕاستیدا ئەوە مەعریفەو بیرو باوەڕی هەست و یادەوەری ئێمەیە وادەکات ئارەزوی چ ئاوازێک بکەین،هەر گیز زەحمەتە دوکەسمان هەمان هەستمان هەبێت بۆ ئاوازێک مەگەر ئەوکاتەی هاوفیکربین!\nجان هایت دەروناسی ئەمریکایی لەکتێبی زهنی دروستکار بۆچارەسەری ئەم دۆخە دۆخی شێواوی کۆمەڵگا و پێکدادانی دونیابینیەکان پێشنیار دەکات کە لە جیاتی بێزاری و توڕەیی لە بیروباوەڕی کەسانی تر،بەدوای سەرچاوەی بیروباوەڕەکانیاندا بڕۆین،بۆئەوەی بتوانین گفتوگۆ بکەین. وەپێویستە لەسەرچاوەی بیرو باوەڕەکانی خۆشمان بکۆڵینەوە! هایت پێی وایە شەشە بەها هەیە کە هاوبەشە لەگەڵ دژەکانماندا،بەڕەچاوکردنی ئەم شەش بەهایە دەتوانین هاوکاری یەکتربکەین و لێکنزیک بینەوە و بتوانین گفوگۆ بکەین،لەجیاتی موجادەلە،چونکە ئاشکرایە بەنەزان دانان و کەمتر دانانی ئەوانیتر دەرگای گفتوگۆ دادەخرێت و مجادەلە ش ئامانجەکەی سەرکەوتن و ژێرکەوتن بردنەوە و دۆڕانە! . ئەلبێر کامۆ ش لەڕۆمانێکدا دەڵێت:هەموکەس پاساوی هەیە بۆهەر کاروبیرکردنەوەیەک بۆیە مشتومڕ کۆتایی نایەت پاساوهێنانەوە درێژە دەکێشێت ،لەوانەیە لەدۆخی ئاوادا دواین قسە بۆهێزبێت، بۆئەوەی هێز دواین قسەنەکات دەبێت ڕەچاوی ئەو شەش بەهایە بکەین ،بەبێ گۆڕینی بیروباوەڕیش دەکرێت پێکەوە بژین .چونکە وەک دەبینین هەندێجار مرۆڤ لەنێوان مەرگ گۆڕینی و بیروباوەڕ مەرگ هەڵدەبژێرێت! جا ئەوبیروباوەڕە ڕاست بێت یان هەڵە! من دیسان لێرەدا جیاوازی دادەنێم لەنێوان هەڵبژاردنی دوبیروباوەڕی جیاواز ناکرێت ئێمە مردن لەپێناو داگیرکاری و مردن لەپێناو وئازادی یەکسان ببینین،هەموشتەکان وەک یەک نین،ئەوەی حوکمی وەکیەکی لەسەر هەموشتێک بدات دەبێ کوێربێت!\nشەش بەها کە پێویستە ڕەچاویان بکەین بۆ ژیان لەگەڵ ئەوانیتر ،شەش بەها کە دەرونناس جان هایت پێشنیاریان دەکات بۆ تاکەکان و پێی وایە هەموان ئەم شەش بەهایەیان قبوڵن،لەبەرامبەر هەربەهایەکیش خاڵی بەرامبەرو دژ هەیە. بەڕای هایت ئاستی گرنگی دانی ئێمە بەیەکێک لەوبەهایانە ڕەفتارمان دیاریدەکات. بێ گەڕانەوە بۆئەوەی ئاخۆ ئەم بەهایانە فیترین یان جیهانین ،ئەوەی گرنگە لێرەدا بیزانین ئەوەیە ئەم بەهایانە ڕەفتاری مرۆڤ دیاری دەکەن،ئەمەش وادەکات ئێمە بزانین تاکێک چۆن و بیرلەچی دەکاتەوە ؟ بۆچی ئەوباوەڕەی هەیە. زانینی ئەم بەهایانە وادەکات هەستی لەسەرتریمان بەرامبەر ئەوانیتر نەبێت و بتوانین گفتوگۆ بکەین.\nشەش بەهاکان و خاڵی بەرامبەر/ دژ\nخەمخۆری / زیانگەیاندن :هەمومان یەک خێزانین پێویستە تا ئەوجێگایەی دەتوانین سەبارەت بە ئەوانی دی میهرەبان بین/ بەپێی ئیمکان هەوڵبدەین ڕەنج لەناوببەین.\nئینساف و فێڵبازی:پێویستە کۆمەڵگە تێبکۆشێت بە ئینساف بێت و عەدالەت بۆهەموان بەدی بێنێت چونکە دەست خستنە ناودەستی یەک باشتره لەزوڵم/وە پێویستە کەسانی فێڵبازو ساختەکار و مفتەخۆر و ئەوانەی شتەکان دەگۆڕن بەقازانجی خۆیان سزابدرێن.\nوەفاداری و خیانەت :وەفاداری بۆخێزان،گروپ،کۆمەڵگا و میللەت ...تاد ،بۆهەرکەسێک شتێکی ژیانیە ،ئەو هێزەیە کە ڕێگە لەگەڕانەوە دواوە دەگرێت.\nئازادی و سوڵتە: پێویستە تاکەکان ئازادبن لە ڕەفتارو بیرکردنەوەدا /تا ئەوشوێنەی زیان بە کەسانیتر نەگەیەنن.\nڕێزلێگرتن و سوکایەتی . پێویستە تاکەکان خۆپارێز و نەرم و دلۆڤان پاکدامەن و میانڕەوبن،چونکە ئەمانە دونیای ئێمە پایەدار دەکەن/و پێویستە تاکەکان لەڕەفتاری نا ئەخلاقی خۆیان بپارێزن.\nدەسەڵاتخوازی و ڕوخاندن:ڕێزگرتن لەیاسا و دامەزراوە کۆمەڵایەتیەکان پێویستە ؛چ ئەو یاسایەمان قبوڵبێت و چ قبوڵمان نەبێت،چونکە کۆمەڵگا لە سەر ڕێککەوتنی تاکەکان پێک هاتوە و پایەدارە/دەبێت یاسا ڕێزی لێبگیرێت ئەگەر خراپ بو لەناوببرێت\nلەم شەش خاڵەدا ناکۆکی بەرچاو دەکەوێت. هەریەکێک لەتاکەکان بەهای زیاتر دەدات بە یەکێک لەوخاڵانە.بۆنمونە بەلای کۆنە پارێزانەوە پاکدامەنی،لەسەروی ئازادیەوە. بەلای دەسەڵاتخوازەوە دەبێت ڕێز لەیاسا بگریت هەرچۆنێک بێت!بەڵام بەلای ئازادیخوازێکەوە یاسایەک کە دەبێتە هۆی چەوساندنەوە دەبێ لەناوببرێت. هەمومان لەوەدا هاوبەشین کە وەفاداری،ڕێز ،ئازادی ، ڕێزگرتن لەیاسا،خەمخۆری پاکدامەنی و ...بەهای باشن،بەڵام ئەوەی کە ئێمە لەناو ئەوانەدا کامیان دەخەینە پێش کامیان شێوازی ڕەفتارمان دیاریدەکات. خاڵی دژ لێرەدایە کە هەموان دەڵێن حورمەت پێویستە،بەڵام بەلای کۆنەپارێزەکانەوە هاوجنسبازی دژی حورمەت و ڕێزی ئەوانە. کەواتا ئەوان گرنگی زیاتر بە پاکدامەنی دەدەن تائازادی. هیچ یەک لەم بەهایانە بە تەوای هەڵەنیە.بەڵام هەندێک لەو بەهایانە باڵاترن لەوانی دیکە. بەبڕوای هایت ئێمە گرنگی زیاتر بەچ بەهایەک دەدەین دیاریکەری ئینتیمای سیاسیمانە. بۆنمونە ئەوەی کە پاکدامەنی بەلایەوە بەرزترین بەهایە ، ئینتیمای سیاسی بۆ کۆنە پارێزەکانە.ئەوەی ئازادی بە بەرزترین بەهادادەنێت ئینتیمای سیاسی بۆ هێزە ئازادیخوازەکانە.\nبۆنوسینی ئەم وتارە سودم لە وتارێکی- دیود بایرن وەرگرتوە، بەناونیشانی نقطە اشتراک کە با دوشمن\nخونی تان دارید


کوردتونا لەسەر رێچکەی دالکورد ھەنگاو بۆ لوتکەی تۆپی پێی یانەکانی سوید دەنێت · Kurdsport\nدەستپێک/هەواڵ/کوردتونا لەسەر رێچکەی دالکورد ھەنگاو بۆ لوتکەی تۆپی پێی یانەکانی سوید دەنێت\n1,143 بە خولەکێک دەخوێندرێتەوە\nئێف سی کوردتونا (FC Kurdtuna) یانەیەکی تری کوردانی سوید-ە و مێژوویەکی نوێی ھەیە و کەمتر لەچوار ساڵە لەیەکێک لەشارەکانی ئەو وڵاتە دامەزراوە.\nیانەکە وەک سەرەتا تەنھا یاری تۆپی پێی ھەیە و دەستپێکی وەک یانەی دالکورد-ە و لەخولی پلە شەشی تۆپی پێی یانەکانی سوید دەستی پێکردووە کە حەوتەم ئاستی تۆپی پێی یانەکانی وڵاتەکە دەکات، ئامانجی یانەکە روونە و دەیەوێت وەک یانەی دالکورد ھەنگاو بەھەنگاو بەرەو لوتکەی تۆپی پێی سوید ھەنگاو بنێت.\nتیپی تۆپی پێی یانەی کوردتونا ئەمساڵ بەبەراورد بە دوو ساڵی پێشووتر بەگوڕوتینێکی ترەوە لەخولی پلە شەشی تۆپی پێی یانەکانی سوید بۆ تیپەکانی ناوچەی باکووری خۆرئاوا رکابەریی دەکات بەو ئامانجەی بگاتە خولی پلە پێنج و تائێستاش لەگروپەکەی خۆیدا کە ١٢ یانە تیایدا بەشدارن و ٩ ھەفتە یاری کراوە، خاوەنی ٥ بردنەوە و ٤ دۆڕاندنە و ١٥ خاڵی کۆکردۆتەوە و لەپلەی چوارەمی ریزبەندی دایە و ٢١ گۆڵی کردووە و ٢١ گۆڵیشی لێکراوە.\nدوایین یاری یانەی کوردتونا لەخولی پلە شەشی تۆپی پێی یانەکانی سوید، رۆژی ٢٠ی ئەم مانگە لەدەرەوەی یاریگای خۆی و لەیاریگای ئیکێنگینس بەرامبەر بەیانەی ئیسکلستونا بابیلۆن بوو کە توانی بەئەنجامی ٤-٣ براوەبێت و پێنجەم بردنەوە لەخولەکەدا دەستەبەربکات، گۆڵەکانی ئەم بردنەوە گرنگەش کاوە بەھرامی لەخولەکی ٤٦ و رێبوار سارزعەلی ئەلیاسی/ ٣ گۆڵ (ھاتریک) لەخولەکانی ٤ و ١٦ و ٩٠+٢ تۆماریانکرد.\nشایەنی باسە یانەكە ساڵی ٢٠١٧ دامەزراوە، بەڵام ساڵی ٢٠١٨ بۆتە یانەیەكی فەرمی و مۆڵەتی رێگەپێدانی وەك یانە وەرگرتووە.\n*پێناسەیەکی کورتی یانەکە:\n-ساڵی دامەزراندن: ٢٠١٧.\n-شوێنی یانە: شاری ئیسکلستونا/ سوید.\n-یەکەم سەرۆک لەماوەی ساڵانی ٢٠١٧ تا ٢٠١٩: ئاریا ساڵحی.\n-سەرۆکی ئێستای یانەکە: شێروان عەبدوڵڵا.\n-بەڕێوەبەری وەرزشی یانەکە: سرود مەعروف.\nبەڕێوەبەری لاوانی یانەکە: ستیڤن عەزیز.\n-ئەندامە لەیەکێتی تۆپی پێی ناوچەی سودرمانلاندز (سودرمانلاندز فوتبۆڵ فۆربوند).\n-لەخولی پلە ٦ی تۆپی پێی یانەکانی سوید بۆ تیپەکانی ناوچەی باکووری خۆرئاوا رکابەری دەکات.\n-رەنگی جلوبەرگیان: سپی/ سەرەکی، رەش/ یەدەگ.\n-راھێنەری یانە: هەستیار سەركان.\n-یاریزانەکانی یانەکە: ٦-خەلیل ئەلعەلی، ٨-ئێریک ھێرێرا، ٧٧-عەدنان لیوکا، ١٣-یوناتان ئەینیالم، ٥-زەکەریا مەلا، ٢-سلێمان عەبدولڕەزاق محەمەد، ٣-بەرھەم کاماری، ٤-ئاسۆ بەھرامی، ١٥-کاوە بەھرامی، ١٤-ھێرش عەزیزی/ کاپتن، ١٠-ھێمن عەزیزی، ٩-سۆران مەدحەد غەفور، ١١-دیلان مەدحەد غەفور، ١٢-عومەر کەمال، ٧-رێبوار سارزعەلی ئەلیاسی.


پوخته‌یه‌ك له باره‌ی مێژووی دزه‌ییه‌كان له كوردستان( له‌كاتی كچ به‌شوودانیان كچی خۆیان ته‌نها به كوڕانی بنه‌ماڵه‌ی دزه‌یی ده‌دا) – History Of Kurd\nHome / بەشی مێژووی كورد / پوخته‌یه‌ك له باره‌ی مێژووی دزه‌ییه‌كان له كوردستان( له‌كاتی كچ به‌شوودانیان كچی خۆیان ته‌نها به كوڕانی بنه‌ماڵه‌ی دزه‌یی ده‌دا)\ndidar othman 2017-01-02\tبەشی مێژووی كورد, هاوپۆلنه‌كراو لێدوان نووسین ناچالاککراوە لە پوخته‌یه‌ك له باره‌ی مێژووی دزه‌ییه‌كان له كوردستان( له‌كاتی كچ به‌شوودانیان كچی خۆیان ته‌نها به كوڕانی بنه‌ماڵه‌ی دزه‌یی ده‌دا) 19,318 Views\nمێژووه‌كه‌یان بۆ 400 ساڵ له‌مه‌وبه‌ر ده‌گه‌ڕێته‌وه،ناوه‌كه‌یان له‌گوندی دزێ-ی ناوچه‌ی ورمێ هاتووه\nدزه‌ییه‌كان و مێژوویه‌ك له‌خه‌باتكردن بۆ كوردستان و به‌شداریكردنیان له‌چه‌ندین شۆڕشی كورد\nهۆزی دزه‌یی یان بنه‌ماڵه‌ی دزه‌یی، یه‌كێكه له هۆزه ناوداره‌كانی كورد كه ئه‌ندامه‌كانیان رۆڵی كاریگه‌ریان له مێژووی كوردو كوردستان هه‌بووه.\nبه وته‌ی رزگار ئه‌حمه‌د حه‌مه‌دئه‌مین دزه‌یی كه بۆ PUKmedia ی ئاشكراكرد، به‌پێی چه‌ند به‌ڵگه‌نامه‌یه‌كی مێژوویی دروستبوونی ئه‌و هۆزه بۆ سه‌ده‌ی حه‌ڤده‌یه‌می زایینی ده‌گه‌ڕێته‌وه، واتا 400 ساڵ به‌ر له ئێستاو هۆكاری ناونانیشیان به دزه‌یی بۆ كۆچكردنیان له ناوچه‌ی سۆرانی باشووری كوردستان بۆ گوندێكی رۆژهه‌ڵاتی كوردستان و نیشته‌جێبوونی ئه‌ندامه‌كانی له گوندێكی ئه‌و به‌شه‌ی كوردستان و له نزیك شاری ورمی به‌ناوی (دزێ) به‌ر له چوار سه‌ده ده‌گه‌ڕێته‌وه، كه دوو نه‌وه‌ی ئه‌و بنه‌ماڵه‌یه له‌وی نیشته‌جێ ده‌بن، دواتر به‌هۆی زاڵبوونی ده‌سه‌ڵاتیان له ناوچه‌كه‌و ناكۆكیان له‌گه‌ڵ شا ته‌همازی سه‌فه‌وی شای ئێران كه به له‌شكرێك هێرش ده‌كاته سه‌ریان، دووباره ده‌گه‌ڕێنه‌وه بۆ باشووری كوردستان و سه‌ره‌تا له ناوچه‌ی كۆیه‌و دواتر له ناوچه‌ی قوشته‌په نیشته‌جێ ده‌بن.\nدزه‌ییه‌كان و میری سۆران\nرزگار دزه‌یی باس له په‌یوه‌ندی دۆستایه‌تی له نێوان سه‌ردارانی دزه‌یی و میر مسته‌فا به‌گی میری ئه‌ماره‌تی سۆران ده‌كات كه له سه‌ده‌ی حه‌ڤده‌یه‌می زایینی دروستبووه‌و له‌وكاته‌دا به‌شێك له سوپاو سوارچاكه‌كانی ئه‌و میرنشینه له پیاوانی دزه‌یی بوونه‌و له چه‌ندین جه‌نگی ئه‌و میرنشینه‌ش به‌شداریان له شه‌ڕه‌كان كردووه، یه‌كێك له‌و شه‌ڕانه له‌دژی سوپای والی به‌غدای عوسمانی بوو له نزیك ناوچه‌ی ئیمام ئه‌عزه‌م كاتێك دزه‌ییه‌كان به سه‌ركرداریه‌تی خان ئاوده‌ل-ی میری دزه‌ییه‌كان له یه‌كێك له جه‌نگه‌كانی ئه‌ماره‌تی سۆران به‌شداری ده‌كه‌ن و میر مسته‌فا به‌گی میری سۆران له شه‌ڕه‌كه‌دا ده‌كوژرێت، بۆیه خه‌ڵكی ئه‌ماره‌تی سۆران، خان ئاوده‌لی دزه‌یی ده‌كه‌ن به میری میرنشینی سۆران، دوای چه‌ندین ساڵ له فه‌رمانڕه‌وایه‌تی میرنشینه‌كه‌و كۆچی دوایی كردنی، كوڕه‌كه‌ی ده‌بێته میری میرنشینی سۆران، به‌ڵام دوای گه‌وره‌بوونی نه‌وه‌كانی میر مسته‌فای سۆران داوای ته‌ختی میرنشینه‌كه ده‌كه‌ن، بۆیه دزه‌ییه‌كان به شێوه‌یه‌كی ئاشتیانه ده‌ستبه‌رداری میرنشینه‌كه ده‌بن و به‌ره‌و ناوچه‌كانی رۆژهه‌ڵاتی كوردستان كۆچ ده‌كه‌ن و ده‌چنه گوندێك له نزیك شاری ورمێ و له‌وێ نیشته‌جێ ده‌بن كه ئه‌ویش گوندی (دزێ) یه.\nله بنه‌ماڵه‌وه بوون به‌هۆز\nدزه‌ییه‌كان هه‌ندێكجار به هۆزو هه‌ندێكجاریش به بنه‌ماڵه یان تیره بانگیان ده‌كرێت، به‌ڵام به‌گوێره‌ی وته‌ی د.ئه‌حمه‌د دزه‌یی سه‌رۆكی زانكۆی سه‌لاحه‌دین، له سه‌ره‌تادا ئه‌وان وه‌ك بنه‌ماڵه بوون، به‌ڵام دواتر به‌هۆی زۆربوونی ژماره‌یان له ئێستادا وه‌ك هۆز ده‌ناسرێن، به‌ڵام به‌هۆی دروستبوونی كێشه له نێوان سێ كوڕی ئه‌و بنه‌ماڵه‌یه له سه‌رده‌می رابردوودا كه سێ برا ده‌بن، ئه‌وانیش قه‌ره‌نی ئاغاو عیسا ئاغاو پیرداود ئاغان ئێستا ئه‌و هۆزه به‌شێكیان له ده‌شتی دزه‌ییاتی پارێزگای هه‌ولێر نیشته‌جێن كه له نه‌وه‌ی قه‌ره‌نی ئاغان، به‌شی دووه‌میشیان كه بنه‌ماڵه‌ی عیسا ئاغان له پارێزگای سلێمانی ده‌ژین و پێیان ده‌ڵێن ئاغای گه‌وره، به‌شی سێیه‌میشیان كه بنه‌ماڵه‌ی پیرداود ئاغایه رووده‌كه‌نه ناوچه‌ی جه‌زیره‌ی بۆتانی باكووری كوردستان و له‌وێ نازناوی هه‌رتووشی-یان وه‌رگرتووه.\nهاتنی قه‌ره‌نی ئاغا بۆ هه‌ولێر\nرزگار دزه‌یی ئه‌وه ئاشكرا ده‌كات كه بوونی ئه‌ندامانی دزه‌یی له سه‌ده‌ی هه‌ژه‌یه‌می زایینی له پارێزگای هه‌ولێر بۆ هاتنی قه‌ره‌نی ئاغای سه‌رداری دزه‌یی بۆ ئه‌و ناوچه‌یه ده‌گه‌ڕێته‌وه كه دوای ناكۆكی له‌گه‌ڵ براكانی روو له‌و پارێزگایه ده‌كات كه له مێژوودا باس له قاره‌مانێتی و ژیری ئه‌و پیاوه ده‌كه‌ن و ده‌بێته خاوه‌ن زه‌ویه‌كی زۆری كشتوكاڵی و ژماره‌یه‌كی زۆری ئاژه‌ڵ كه چوار كوڕی هه‌بووه، ئه‌وانیش مه‌حمودو ئیبراهیم و خوله‌و مام زێندین بوون، كه توانیویه‌تی هه‌ریه‌ك له كوڕه‌كانی له شوێنێك جێگیربكات و بیانكات به ئاغای شوێنه‌كه‌و ده‌ستیان به كشتوكاڵ و به‌خێوكردنی مه‌ڕو ماڵات كردووه‌و دوای گیانله‌ده‌ستدانی قه‌ره‌نی ئاغا، مه‌حمود ئاغای كوڕی سه‌رۆكایه‌تی دزه‌ییه‌كان ده‌كات و دوای نزیكه‌ی سه‌ده‌یه‌ك ئه‌م هۆزه بوون به هێزێكی گه‌وره له ناوچه‌كه‌و له والی به‌غدا هه‌ڵگه‌ڕانه‌وه‌و باجی ساڵانه‌یان نه‌ده‌دا، بۆیه عوسمانیه‌كان له ساڵی 1837 به داود پاشای والی به‌غدایان راگه‌یاند كه مه‌حمود پاشای بابان راسپێرێت كه له‌شكر بنێرێته سه‌ر دزه‌ییه‌كان و ده‌ستبه‌سه‌ر به‌روبوومی كشتوكاڵیان و مه‌ڕو ماڵاته‌كانیاندا بگرن، بۆ ئه‌م مه‌به‌سته‌ش مه‌حمود پاشای بابان له‌شكرێكی 500 سواری كۆده‌كاته‌وه‌و به‌ره‌و هه‌ولێر ده‌چن، هه‌رچه‌نده دزه‌ییه‌كان ژماره‌ی له‌شكره‌كه‌یان زۆر له بابانه‌كان كه‌متر بوو، به‌ڵام له‌به‌ر پاراستنی سه‌رو ماڵیان شه‌ڕێكی مان و نه‌مان ده‌كه‌ن كه كاوێسی كوڕی مه‌لای مه‌حمود ئاغاو ره‌حمان كوڕی كاكه‌خان مه‌حمود ئاغا سه‌رۆكایه‌تی له‌شكری دزه‌ییه‌كان ده‌كه‌ن، دوای شه‌ڕێكی قورس له ئه‌نجامدا له‌شكری بابان ده‌شكێن و نه‌یانتوانی هیچ له‌گه‌ڵ خۆیان به‌رن، به‌مجۆره دزه‌ییه‌كان سنووریان فراوانتر ده‌بێت و زۆربه‌ی گونده‌كانی باشووری هه‌ولێر ده‌گرێته‌وه‌و له‌هه‌ر گوندێك نه‌وه‌یه‌كی قه‌ره‌نی ئاغا داده‌نێن وه‌ك ئاغای گونده‌كه كه ئه‌و ناوچه‌یه تا ماوه‌یه‌كی زۆر به ده‌شتی دزه‌ییاتی به‌ناوبانگ ده‌بێت تا له ده‌یه‌ی شه‌سته‌كانی سه‌ده‌ی بیسته‌م به هۆكاری سیاسی ناوی ناوچه‌كه بۆ ده‌شتی هه‌ولێر ده‌گۆڕدرێت و ده‌شتی دزه‌ییش پێكهاتووه له سێ ناوچه، ئه‌وانیش (ملكیه) و (كه‌ندێناوه) و (قه‌راج)، دزه‌ییه‌كان له‌و سێ ناوچه‌یه خاوه‌نی زیاتر له 150 گوند بوون.\nدزه‌ییه‌كانی پارێزگای هه‌ولێر له ئێستادا له هه‌شت به‌ره‌باب پێكهاتوون كه هه‌موویان له نه‌وه‌ی قه‌ره‌نی ئاغای دزه‌یین كه ئه‌و به‌ره‌بابانه‌ش بریتین له به‌ره‌بابه‌كانی (بایز) و (پاشا) و (فارس) و (كاكه‌خان) و (كاوێسی مه‌لا) و (مام زێندین) و (برایم ئاغا) و (خوله‌یی) كه ئه‌و به‌ره‌بابانه‌ش له‌ناو خۆیاندا ده‌بنه چه‌ند تیره‌یه‌ك.\nشه‌ڕی برایم ئاغاو عه‌ره‌به‌كان\nیه‌كێك له كه‌سایه‌تیه دیاره‌كانی بنه‌ماڵه‌ی دزه‌یی برایم ئاغای دزه‌ییه كه له نێوان ساڵانی (1840-1920) ژیاوه‌و رۆڵێكی باڵای هه‌بووه له به‌هێزكردنی پێگه‌ی ئه‌و هۆزه له ده‌شتی دزه‌ییاتی، كه ده‌گێڕنه‌وه هه‌وڵێكی زۆری داوه بۆ به‌ره‌نگاربوونه‌وه‌ی هۆزه عه‌ره‌به‌كانی ناوچه‌ی مه‌خموورو نه‌یهێشتووه ناوچه‌كه داگیربكه‌ن و شه‌ڕیشی له دژیان به‌رپا كردووه‌و له ناوچه‌كه ده‌ریپه‌ڕاندوون و هه‌ندێكیشی له زێی دیجله ئاودیو كردووه، هه‌روه‌ك ده‌وڵه‌تی عوسمانی و ئینگلیزه‌كانیش رۆڵی برایم ئاغای دزه‌ییان له‌به‌رچاو گرتووه‌و هه‌وڵیانداوه په‌یوه‌ندییه‌كی باشیان له‌گه‌ڵیدا هه‌بێت و قه‌ڵای مه‌خمووریش دروستده‌كات و شارۆچكه‌كه‌ش ئاوه‌دان ده‌كاته‌وه، دوای كۆتایی هاتنی جه‌نگی یه‌كه‌می جیهانی و هاتنی ئینگلیزه‌كان بۆ عیراق كاپتن های (w.r.hai) حاكمی سیاسی ئینگلیز له هه‌ولێر له په‌رتوكه‌كه‌ی خۆی (دوو ساڵ له كوردستان) (1918-1920) باسی په‌یوه‌ندی خۆی ده‌كات له‌گه‌ڵ دزه‌ییه‌كان كه رۆڵی سه‌ره‌كیان هه‌بووه له داڕشتنی سیاسه‌تی ناوچه‌كه‌و پشتگیری سیاسه‌تی ئینگلیز بوون، هه‌روه‌ها چۆن خۆیان حوكمڕانی ناوچه‌یه‌كی فراوانیان كردووه، كاپتن های باس له په‌یوه‌ندییه باشه‌كانی خۆی و برایم ئاغا ده‌كات و له‌باسی كه‌سایه‌تی برایم ئاغادا ده‌ڵێت: كه‌سێكی زیره‌ك و قسه‌كه‌رێكی نایاب بوو، پیاوێكی دنیا دیده‌یه‌و به كه‌سایه‌تی برایم ئاغا سه‌رسام بووه‌و هه‌ر له‌و سه‌رده‌مه‌دا چه‌ند كه‌سێكی دزه‌ییه‌كان به حاكمی ناوچه‌و به‌ڕێوه‌به‌ری ناحیه داده‌مه‌زرێنێت.\nدزه‌ییه‌كان و شۆڕشه‌كانی كورد\nدزه‌ییه‌كان سه‌ره‌ڕای ئه‌وه‌ی خه‌ڵكی پاره‌دار بوون، به‌ڵام له مێژوودا پاڵپشتی زۆربه‌ی شۆڕشه‌كانی كوردیان كردووه، بۆ نموونه پشتگیری خۆیان بۆ شۆڕشه‌كانی شێخ مه‌حمودی حه‌فید كردووه‌و له ساڵی 1930 كاتێك دژی په‌یماننامه‌ی ئینگلیزه‌كان له‌گه‌ڵ حكومه‌تی عیراق خۆپیشاندان له به‌رده‌ركی سه‌رای شاری سلێمانی ئه‌نجامدرا، دزه‌ییه‌كان له رێگای عه‌لی مه‌حمود كاكه‌خان و خدری پاشا كه دوو سه‌رداری ئه‌وكاتی دزه‌ییه‌كان بوون پاڵپشتی خۆیان بۆ خه‌ڵكی سلێمانی نیشانداوه، عه‌لی ئاغای دزه‌یی دۆستی شێخ مه‌حمود ده‌بێت و به شێخ راده‌گه‌ینێت كه ئێمه‌ی دزه‌یی پاڵپشتی ته‌واوی خۆپیشاندانه‌كانی شاری سلێمانی ده‌كه‌ین و خدری پاشاش كه یه‌كه‌م ئه‌ندامی كوردی ئه‌نجومه‌نی نوێنه‌رانی عیراق ده‌بێت له ساته‌وه‌ختی خۆپیشاندانه‌كه‌ی سلێمانی له ساڵی 1930 و له‌كاتی هاتنی وه‌فدێكی ده‌وڵه‌تی پاشایه‌تی له عیراق، پشتگیری خۆی بۆ شێخ مه‌حمودو خه‌ڵكی سلێمانی به ئه‌ندامانی وه‌فده‌كه راده‌گه‌یه‌نێت، هه‌روه‌ك دزه‌ییه‌كان به‌شداری له حزبه‌كانی هیواو ژێ كاف و یه‌كێتیی نیشتمانیی كوردستان و پارتی دیموكراتی كوردستانش ده‌كه‌ن و رۆڵی به‌رچاویان تێدا هه‌بووه.\nدزه‌ییه‌كان چه‌ندین كه‌سایه‌تی دیارو سه‌ردارو ئاغایان له‌ناودا ده‌ركه‌وتووه كه رۆڵی گرنگیان له مێژووی كوردو هۆزه‌كه‌شدا هه‌بووه، له‌وانه (عه‌لی مه‌حمود كاكه‌خان) و (خدری پاشا) و (ئه‌حمه‌د پاشا) و (برایم ئاغای بایز) و (ئه‌حمه‌د حه‌مه‌ده‌مین دزه‌یی) و (موحسین دزه‌یی) و (هۆمه‌ر دزه‌یی) و (موشیری برایم ئاغا) و (هاوار برایم ئاغا) و (خورشیدی بایز) و (حسێنی مه‌لای) و (مه‌عروفی حاجی پیرداود) و (قه‌ره‌نی ئاغا) و (هادی ئاغای پونگینه‌یی) و (د.ئه‌رسه‌لان بایز) و (سه‌لیم ئاغای) و چه‌ندین كه‌سایه‌تی تری دزه‌یی.\nرزگار ئه‌حمه‌د حه‌مه‌ده‌مین دزه‌یی باس له‌وه‌ش ده‌كات كه له ئێستادا په‌رتوكێك بۆ دیاریكردنی سه‌رجه‌له‌و ره‌چه‌ڵه‌كی به‌ره‌باب و خانه‌واده‌ی ئه‌ندامانی دزه‌ییه‌كان نوسراوه كه به‌ر له 40 ساڵ له‌مه‌وبه‌ر له‌لایه‌ن مه‌لا خالیدی مورتكه‌یی نوسراوه، به‌ڵام له ئێستادا ئه‌و په‌رتوكه به شێوه‌یه‌كی باشترو فراوانتر دووباره نوسراوه‌و چاپكراوه كه تێیدا ناوی ره‌گه‌زی نێری زۆربه‌ی ئه‌ندامانی هه‌شت به‌ره‌بابه‌كه‌ی دزه‌یی تێدا نوسراوه كه ناوی 2200 كه‌سی دزه‌ییه‌كان له‌خۆده‌گرێت.\nدزییه‌كان و زوو رۆشنبیر بوون\nدزه‌ییه‌كان به‌وه ناسراون كه خه‌ڵكانی زۆر كراوه‌و رۆشنبیر بوون و له پارێزگای هه‌ولێر به‌ر له ئه‌ندامانی هه‌موو هۆزه‌كانی تر خۆیان له‌گه‌ڵ گۆڕانكاری ژیان و ژیانی مۆدێرن گونجاندووه.\nله‌وباره‌یه‌وه د.ئه‌حمه‌د دزه‌یی ده‌ڵێت: ئه‌م زوو رۆشنبیریه‌ی دزه‌ییه‌كان به‌هۆی ده‌سه‌ڵاتداری سه‌رداره‌كانیان و خاوه‌ن موڵك و ماڵێكی زۆرو ئاره‌زووكردنیان بووه له فێربوونی خوێنده‌واری و خۆرۆشنبیركردن كه له سه‌ده‌ی بیسته‌مدا دزه‌ییه‌كان به‌ر له هه‌موو هۆزه‌كانی تری بوون له ناوچه گوندنشینه‌كانی پارێزگای هه‌ولێر قوتابخانه له گونده‌كانیان بكه‌نه‌وه.\nدزه‌یی و ئاغایه‌تی\nله رابردووداو ئێستاش هه‌موو كه‌سایه‌تییه دزه‌ییه‌كان به ئاغا ناوزه‌د ده‌كران، كه ئه‌مه‌ش به‌هۆی خاوه‌نداریه‌تی زه‌وی و زاری كشتوكاڵی بوو، چونكه به وته‌ی دزه‌ییه‌كان هیچ ئه‌ندامێكیان كاری ره‌نجبه‌ری و زه‌حمه‌تی ئه‌نجام نه‌داوه‌و به‌رده‌وام خه‌ڵكی هۆزه‌كانی تر جوتیاری ئه‌وان بوون، بۆیه هه‌ركاتێك ناوی دزه‌ییه‌كان بێت ئه‌وا نازناوی ئاغاشی به‌دوادا دێت.\nهۆمه‌ر دزه‌یی روونیده‌كاته‌وه كه ئه‌ندامانی بنه‌ماڵه‌ی دزه‌ییه‌كان له كۆندا به كاری كشتوكاڵی و ئاژه‌ڵداری سه‌رقاڵ بوون و سه‌ره‌ڕای ئه‌وه‌ش له سه‌ده‌ی بیسته‌مدا كاری بازرگانیشیان ئه‌نجامداوه‌و زه‌ویه‌كی زۆری كشتوكاڵیشیان هه‌بووه، بۆیه زۆربه‌ی ئه‌ندامانی پاره‌دارو خاوه‌ن موڵك و ماڵێكی زۆر بوون و به‌رده‌وام به خه‌ڵكی ده‌وڵه‌مه‌ند ناسراون.\nدوای ده‌رچوونی یاسای چاكسازی زه‌وی كشتوكاڵی عیراق له ساڵی 1958 ی دوای شۆڕشی 14ی ته‌مموز، به‌شێكی زۆری زه‌ویه كشتوكاڵیه‌كانی عه‌شیره‌تی دزه‌یی به‌ر ئه‌و یاسایه كه‌وت و به‌شێكی زۆری له خاوه‌نه‌كانیان سه‌ندرایه‌وه، بۆیه ئێستا دزه‌ییه‌كان خاوه‌نی ئه‌و زه‌ویه كشتوكاڵیه فراوانه نین كه به‌ر له ساڵی 1958 خاوه‌نداری بوون و زۆربه‌یان موڵكداریه‌كه‌ی بۆ میری گه‌ڕایه‌وه.\nپێشتر نازناوی تریان هه‌بووه\nدزه‌ییه‌كان به‌هۆی ئه‌وه‌ی چه‌ند سه‌ده‌یه‌ك له‌مه‌وبه‌ر به‌هۆی كۆچكردنیان بۆ گوندی (دزێ) ی ناوچه‌ی ورمێ ئه‌و ناوه‌یان لێنراوه، بۆیه به‌پێی كتێبی نوسه‌ری عیراقی عه‌بدوڵڵا عه‌زاوی كه له‌سه‌ر هۆزه‌كانی عیراق نوسیویه‌تی، ده‌ڵێت: له‌وانه‌یه دزه‌ییه‌كان پێشتر له ئه‌ندامانی هۆزی (پیران) ی باكووری كوردستان بووبن، به‌پێی چه‌ند سه‌رچاوه‌یه‌كی تری مێژوویی كوردیش له‌وانه‌یه دزه‌ییه‌كان پێشتر سه‌ر به هۆزی (زه‌رزا) ی ناوچه‌ی شنۆ-ی رۆژهه‌ڵاتی كوردستان بووبن، هه‌ر به‌پێی سه‌رچاوه‌ی تری مێژوویی ده‌وترێت له‌وانه‌یه دزه‌ییه‌كان سه‌ر به هۆزی (بڵباس) بووبن.\nهێزو ده‌سه‌ڵاتی دزه‌ییه‌كان\nرزگار دزه‌یی باس له‌وه‌ش ده‌كات كه دزه‌ییه‌كان له مێژووی خۆیاندا هه‌رده‌م ده‌سه‌ڵاتدارو به‌هێز بوون و له هه‌موو سه‌رده‌مه‌كاندا ده‌وڵه‌ته‌كانی ناوچه‌كه رۆڵی ئه‌وانیان له‌به‌رچاو گرتووه‌و پۆستی باڵایان له حوكمڕانی ناوچه‌كه هه‌بووه، له‌وانه پۆستی وه‌زیر له حكومه‌تی عیراق و وه‌زیر له حكومه‌تی هه‌رێمی كوردستان و پۆستی ئه‌ندامی ئه‌نجومه‌نی نوێنه‌رانی عیراق و سه‌رۆكی په‌رله‌مان و ئه‌ندامی په‌رله‌مانی كوردستان، باس له‌وه‌ش ده‌كرێت كه هۆكاری به‌هێزی دزه‌ییه‌كان به به‌راورد به هۆزه‌كانی تر به‌هۆی پاره‌داری و خاوه‌ن موڵكێكی زۆر له‌لایه‌ك و له‌لایه‌كی تر به‌هۆی زیره‌كی سه‌رداره‌كانیان له سیاسه‌تكردن و هه‌بوونی هێزێكی زۆری سوارچاكی و چه‌كداری ئه‌و پێگه به‌هێزه‌یان به‌ده‌ستهێناوه‌و ته‌نانه‌ت یه‌كێك له والیه‌كانی عوسمانیه‌كان به مه‌به‌ستی دروستكردنی په‌یوه‌ندی له‌گه‌ڵ دزه‌ییه‌كان نازناوی پاشا ده‌به‌خشێته ئه‌حمه‌د حسێن عه‌لی ئاغا، كه ئه‌ویش نه‌وه‌یه‌كی قه‌ره‌نی ئاغایه‌و هه‌ر له‌وكاته‌وه ئه‌و تیره‌یه به به‌ره‌بابی ماڵی پاشا ناسراون.\nخورشیدی بایزو ویلایه‌تی موسڵ\nله‌كاتی روخانی ئیمپراتۆریه‌تی عوسمانیه‌كان له دوای جه‌نگی یه‌كه‌می جیهانی و هاتنی ئینگلیزه‌كان بۆ عیراق، كێشه‌ی ویلایه‌تی موسڵ له نێوان ئینگلیزه‌كان و توركه‌كان دروستده‌بێت، بۆیه یه‌كێك له‌و كه‌سانه‌ی كه هه‌وڵ بۆ نه‌لكاندنی ئه‌و ویلایه‌ته بۆ ده‌وڵه‌تی تازه‌ی عیراق و ده‌وڵه‌تی توركیای كۆماری ده‌دات، خورشید ئاغای بایزی دزه‌یی ده‌بێت كه له‌گه‌ڵ ئه‌حمه‌د عوسمانی یه‌كه‌م موته‌سه‌ریفی هه‌ولێر هه‌وڵ بۆ گێڕانه‌وه‌ی ئه‌و خاكه بۆ نه‌ته‌وه‌ی كورد ده‌ده‌ن، به‌ڵام هه‌وڵه‌كه‌یان سه‌ركه‌وتوو نابێت.\nبزووتنه‌وه‌ی جوتیارانی دزه‌یی\nهۆمه‌ر دزه‌یی ئاشكرایده‌كات كه له ساڵی 1953 بزوتنه‌وه‌ی جوتیارانی دزه‌یی له ده‌شتی دزه‌ییاتی ده‌ركه‌وت كه ئه‌و بزوتنه‌وه‌یه به‌هۆی سه‌رهه‌ڵدانی ئایدۆلۆژیای چه‌پ گه‌رایی له‌وناوچه‌یه سه‌ریهه‌ڵدا، ئه‌ندامانی ئه‌و بزووتنه‌وه‌یه‌ش له كوڕه ئاغاكانی دزه‌یی بوون كه ئه‌مه‌ش به‌هۆی خوێنده‌واریان بوو كه ته‌نها ئه‌وان خوێندنیان له قوتابخانه‌كان خوێندبوو، كه تێیدا پشتگیری خۆیان بۆ خه‌ڵكی چه‌وساوه‌و جوتیاران ده‌رده‌بڕی، بۆیه زۆرجار ئه‌و كوڕه ئاغایانه‌ی دزه‌یی جووتیارو ره‌نجبه‌رانی ناوچه‌كه‌یان له‌دژی باوكه ئاغاكه‌ی خۆیان هانده‌دا كه ئه‌مه‌ش له‌ناو هۆزه‌كاندا كارێكی بێ وێنه بوو.\nدزه‌ییه‌كان و ژن و ژنخوازی\nیه‌كێك له دابونه‌ریته‌كانی دزه‌ییه‌كان كه جیاوازی هه‌بوو له‌گه‌ڵ هۆزه‌كانی تر، ژن و ژنخوازی بوو كه له‌كاتی كچ به‌شوودانیان كچی خۆیان ته‌نها به كوڕانی بنه‌ماڵه‌ی دزه‌یی ده‌داو هه‌ر ژن و ژنخوازیه‌كه‌یان له ده‌ره‌وه‌ی ئه‌ندامانی هۆزه‌كه‌یان ره‌تده‌كرده‌وه، به‌ڵام ئێستا ئه‌و دابونه‌ریته به‌هۆی گۆڕانكاری له ژیانی ئێستادا نه‌ماوه‌و ژن و ژنخوازی له‌گه‌ڵ خه‌ڵكانی تری دزه‌ییش ئه‌نجامده‌ده‌ن.\nPrevious كوره‌ی خشت و كوره‌چیه‌كان مێژوویه‌كن بۆ شاری هه‌ولێر\nNext ڤیدیۆ:سۆراغی مێژوو_پێگەی پەیامبەری ئیسلام لە مێژوودا.


ژبیرکرنا ھەستێن نەتەوی و سەرکەفتنا دەولەتا ترک (2) - دارکا مازی\nژبیرکرنا ھەستێن نەتەوی و سەرکەفتنا دەولەتا ترک (2)\nمەرد باران بۆسکان\nد ژبیرکرنا ھەست و ھەلوەستا نەتەوەیی یا کوردان دا دو سەرکەتنێن دەولەتا ترک: یا یەکێ د ناڤبەرا سالێن 1923-1938 دایە. یا دوویێ ژی د ناڤبەرا سالێن 1980-1992یێ دایە.\nژ بیرکرنا دوویێ:\nژ 1960ێ هێرڤە ل گۆر گوھارتنێن ناڤنەتەوەیی ھێدی ھێدی گوھارتن ل ترکیایێ ژی چێدبوون. باندۆرا شەرێ سار، ئاڤابوونێن دەولەتێن سۆسیالیت، لێگەریانا رێخستنێن چەپگر و سۆسیالیست گەش دبوون. گەلەک رەوشەنبیر و خوەندەڤانێن کورد، تەڤی چەپگرێن ترکیایێ، کەتنە ناڤ چالاکییێن ئاڤاکرنێن رێخستنێن ھەڤبەش. گەلەک رەوشەنبیرێن کورد د ناڤ پارتییا کارکەر یا ترکییێ «TİP» دەست ب سیاسەتێ کرن.\nد ڤی سەردەمی دا، سەعید ئەلچی و تەڤی چەند ھەڤالێن خوەیێن وەلاتپارێز، ب ناڤێ کوردستان، پارتییا دەمۆکراتا کوردستانا ترکیایێ (پەدەکە-ت) ئاڤاکرن. ئەڤە ھم پارتییەکا سەربخوە و ھم ژی ب ناڤێ کوردستان بوو دەستپێکەکا گەش، بالکێش و رێیەک نوو ل بەر کوردستانییان ڤەکر. ئەڤە بوو دەستپێکا گەنگەشەکرنا ناڤبەرا رێخستنێن سەربخوە و رێخستنێن هەڤبەش لگەل ترکان دا.\nسالێن 1968ێ، ب ئاڤابوونێن کۆمەلەیێن “Dogu Devrimci Kultur Ocaklari” (DDKO) یان گەنگەشەیێن ناڤ خوەندەکاران دژوارتر بوو.\nپرسا، کوردستان وەلاتەکێ داگیرکریە و ترکیا ژی داگیرکارە؛ پیدڤیە کورد خوەسەر ب رێخستن ببن و تێکۆشینا رزگارییا وەلاتێ خوە بکەن. ل ئالییێ دی ژی؛ لێنێرینێن دژێ ڤێ؛ پێدڤیە ل ترکیایێ، کورد و ترک ب ھەڤرا ب رێخستن ببن، شۆرەشێ پێکبینن؛ وێ گاڤێ، ژ خوە پرسا کورد چارەسەر دبیت!\nبێگومان، دەولەتا ترک ژ بۆنا پێڤاژۆیێ د بن کۆنترۆلا خوە دا بھێلیت، ھەم رێخستنێ ددەنە ئاڤاکرن و ھەم ژی مرۆڤێن خوە د ناڤ رێخستنان دا ب جیهـ دکرن. هندەک جاران ئیستیفزاز چێدکرن و ئەو ب هەڤرا بەر ددان.\nزیندانکرنێن سالێن 1970یێ، خوەندەڤان و رەوشەنبیرێن کوردان، د زیندانان دا گەهاندنە ھەڤ و زیندان بوونە جیهێ گەنگەشە و پەروەردەیا نەتەوەیی. ژ ئالییێ کوردستانییان ڤە، پرسا رێخستنێ زەلال بووبوو:\nکوردستان، وەلاتەکێ داگیرکارێن ناڤنەتەوییە؛ بێی حەزا خوە ب زۆری ل سەر چار پارچەیان ھاتییە پارڤەکرن. پیدڤیە کورد سەربخوە ب رێخستن ببن؛ تێکۆشینا سەرخوەبوونێ بدەن و پارچەیێن وەلاتێ خوە بکەنە یەک. لێ پرسگرێکا رێخستنەکا چاوا، دۆست و ھەڤپار و پشتگرێن ناڤخوە و دەرڤە، رێبازێن تێکۆشینێ، رەوشا تەخ و چینێن جڤاکی، جیهێ وان د ناڤ تێکۆشینێ دا و ھتد گەنگەشە دژوارتر دکر.\nب لێبۆرینا 1974ێ، گرتییێن سییاسی ژی ئازاد بوون. ل گۆر بیروباوەرێن خوە ھەر لایەنەکێ خوەسەر رێخستن ئاڤاکرن، ب ڤی ئاوایی، گەلەک رێخستنێن کوردان ھاتنە ئاڤاکرن.\nڤێ رەوشێ دەولەتا داگیرکەر گەلەک دترساند و ئەو گێژدکر. ھەر کو دچوو رێخستنێن کوردی بەرفرەھتر و خوورتتر دبوون. ب ئیستیفزاز، یاری و زۆردارییان نکاریبوون رێگریێ ل تەکۆشینێ بکەن. ژ بەر ڤێ ژی ب ناڤێ کوردان پارتییەکا نوو و ب روویێ خوە ژی، ژ ھەموویان رادیکالتر ئاڤاکر.\nناڤێ وێ، پارتییا کارکەرێن کوردستانێ (پەکەکە) بوو. ڤێ پارتییێ، وەک ستراتەژی: سەرخوەبوون و یەککرنا پارچەیێن کوردستانێ دابوو پێشییا خوە. ئەو پارتییەکا سۆسیالیست بوو و دا کوردستانەکا سۆسیالیست ئاڤا کەت(!) ھەتا ڤێ دەرێ، ژ رێخستنێن ھەیی گەلەک یا جوداتر نەبوو. لێ تشتەکێ بالکێش ھەبوو کو د ناڤ ئارمانج و تێکۆشینا ڤێ پارتییێ دا، کارێ وێ یێ دەملدەست ئەڤە بوو کو: ژ بۆنا خەباتا خوە ببەتە سەری، ژ بۆنا ڤان رێخستنێن کوردی کو ھەنە، گۆتن: “ھەموو خزمەتکارێن داگیرکەرانن و پێوستە، وەکو ئادە و ستریێن ناڤ ئەردان، دەستپێکێ بهێنە پاقژکرن کو ئەم بکارین تێکۆشینا خوە باشتر بەرەڤ پێش ببەین.”\nد بن ڤێ لێنێرینێ دا پەکەکێ، ئێریش برنە سەر ھەموو رێخستنێن کوردستانی؛ کادرۆ و ھەڤالبەندێن وان شەھید کرن. ب ڤێ رێیێ ژی پێشییا گەشبوون و فرەھبوونا تەکۆشینا نەتەوەیی یا کورد نەدھاتە گرتن و رۆژ ب رۆژ گەشتر دبوو.\nئەڤ ترس و لەرزا هەنێ، بوو ئەگەرێ کۆدەتایا لەشکەری یا 12 ئیلۆنا 1980یێ.\nداگیرکەرا، ئەوقاس ب ھاری و ھۆڤیتی ئێریش کرن کو هەموو رێخستنێن ل ترکیایێ و ل کوردستانێ هەیی، تەڤدا ژ ھەڤ خستن. د گرتیگەھان دا جی نەمان. ھۆڤیتی و ئیشکەنجەیێن دهاتنە ئەنجامدان، بێ ھەمپا بوون؛ لێ زیندانا ئامەدێ تایبەت بوو! میناکا ئیشکەنجە و ھۆڤیتییا لێ ھاتە ئەنجامدان، ل چ جهەکێ دی نەبوو! چ سنۆر و پیڤان، ژ بۆ ھۆڤیتییا وێ نەبوو.\nئەڤ رەوشە، بوو ئەگەر کو ب هەزاران کادرێن کورد ژ کوردستانێ دەرکەڤن. پرانییا رەوشەنبیر و رێڤەبەرێن کوردان کۆچبەر بوون.\nپشتی ڤێ رەوشێ، د سالا 1984ێ دا پەکەکێ دەست ب شەرێ چەکداری کر. ئەڤ شەرە، وەک شەرێ سەرخوەبوونا کوردستانێ یێ ل دژی داگیرکاریێ ھاتە دیارکرن.\nلێ د ڤی شەری دا ژی لایەنەکێ گران و بالکێش ھەبوو: کو دەولەت و پەکەکە، ل سەر یەک رێبازێ بوون! ل پێشییا ھەر کەسەکێ کوردستانی، تەنێ و تەنێ دو رێ دھاتنە هێلان؛ یا تو دێ ھەڤالێ ترکیایێ بی یان تو دێ ھەڤالێ پەکەکێ بی! (کو ل داوییێ دیار بوو ھەر دوو ژی د بنگەھێ خوە دا یەک رێ بوون).\nدەنگێ شەری و بھەڤچوونێ، هندە دژوار بوو کو دەنگەکی دی، لێنێرینەکا دی نە ھات دیتن و نە ژی ھات بھیستن.\nھەر چەند رێخستنێن کوردستانی، ژ جییێ خوە لەقییان، پیچەکێ کارکر کو رێخستنێن خوە گەش بکەن ژی ب گرتن و کوشتنان ڤە پێشی لێ ھاتە گرتن. کادرێن کۆچبەر بووی ژی، ژ بەر تەنگاسی، دژواری، دوومان و قێرینا شەری، ھەر کو دچوو بھەڤ دکەتن. ل سەر تشتێن بچووک ژی ژ ھەڤ دقەتییان؛ ھەڤوودو گونەھبار دکرن. کادرۆیێن ل وەلات مایی ژی یان دناڤ ترکیایێ و پەکەکێ دا بەلاڤ دبوون و ل ئالییەکی جی دگرتن. یێ دی ژی پەردەیەک ئاڤێتە سەر خوە و خوە د خەو بر.\nجیھانێ رێخستنێن کوردی، دەستپێکێ ل سەر ترکیایێ و رێخستنێن ترکیایێ ڤە ناسدکرن، ھەتا رادەیەکێ ل گۆرا پرۆپاگاندایێن وان رووی گرتبوون. جیھانێ، ب روویێ وێ یێ خوەرستی ناسنەدکرن.\nکادرێن کۆچبەر، ب دەرکەتنا خوە رووبروویی گەلەک پرسگرێکێن نوو بوون. وان، ل گۆر خوە تەنگاسی دیتن و روویێن پەیوەندیێن جیھانێ ناسکرن. ھەتا رادەیەکێ، راستییا بەرژەوەندییێن دەولەتا دیتن.\nکادرێن کوردی ژی ژ ئالییەکێ ڤە ھەڤوودو گونەھبار کرن و کەتنە پێسیرا ھەڤوودو و ژ ئالییەکی دی ژی د بن باندۆرا پرۆپاگاندایێن کو “گەرەک رەوشەنبیر سەربخوەبن، ب رێخستنان ڤە گرێدایی نەبن” دا مان و ژ رێخستنبوونێ دوور کەتن.\nپرانییا کادرێن رێخستنێن کوردی، ل سوێدێ جیوار بوون. دەولتا سوێدێ یا سۆیال دەمۆکرات، ب راستی د وارێ جڤاکی دا خوەدییێ ئازادییەکا بالکێش بوو. رێ ل بەر ھەر ئاوایی ھۆناندنا جڤاکی ڤەکەری و ئازاد بوو. ئەڤ ئازادییا جڤاکا کورد کو ل وێ دەرێ جیوار بووبوو، ب ئاوایەکێ دەمۆکراتیک ب فەرمی ناسکرن، ھەر وەھا د وارێ زمان، چاند، وێژە، ھونەر و ھتد دا، گەلەک دەرفەت و رێیێن بەرفرە ل بەر کادرێن کوردی ڤەکرن. ژ خوە کوردێن ھەیی، ب گرانی ژ کادرێن رێخستنان پێکدھات. ئەڤە بوو ئەگەرێ بنگەھین کو زمان، چاند، وێژە، ھونەر و ھتد ل کۆچبەرییێ ب ئاوایەکێ لەزگین پێشکەڤیت. لێ رەڤا ژ رێخستنێ ژی ئەگەرێ لاوازبوونا رێخستنا کوردی بوو.\nھەرچەند د دەمێن جودا جودا دا، گەلەک خەباتێن ھەڤکاری و یەکیتییان چێبوون ژی دەمدرێژ و سەرکەتی نەبوون. گەلەک کۆمەلەیێن کوردی، ل سەرانسەرێ ئەورۆپا ڤەبوون؛ لێ ژ بەر کو کۆمەلە نە ل گۆرا پێوستییێن جڤاکا کوردی، لێ ل گۆر بەرژەوەندییێن رێخستنێن کوردی کو ل وان دەڤەران خەبات دکرن بوون، ئەو ژی تەنگ و کورتەژییان دمان. پر کێم کۆمەلەیێن کوردی ل پیا مان، لێ ئەو ژی ھەر کو دچوو راستی تەنگاسییێن جڤاکی دبوون و لاواز دمان.\nل وەلات د ناڤ وێ دەنگ و تۆفانا شەر و چەکان دا، ب ملیۆنان کورد ژ جی و وارێن خوە بوون، ب ھەزاران گوند وێران بوون. چیا و دارستانێن کوردستانێ ھاتن شەوتاندن. کوردێن ژ جی و وارێن خوە بوویی، ل تاخێن مەترۆپۆلان “باژارێن مەزن” کەتن بەر کارێن ھەری گران و ئەرزان، ژ بەر برچیبوونی و بێ مەجالی کەتن رێیێن خراب. کورد بوونە میناکا جڤاکی یا نەباش. ژ بەر ھاوە و روویێ شەری، کورد بوونە روویێ تەرۆریزمێ.\nل گۆر دییارکرنێن ئالییێن شەری؛ سی و پێنج ھەزار کەس د شەری دا ھاتن کوشتن کو سی ھەزار ژێ کورد بوون. ل گۆر زانیاریێن کۆمەلەیا مافێن مرۆڤان 17 ھەزار و 500 کوشتییێن کوژەر نەدییار کو پرانییا وان کەسێن کو ژ روویێن وان نەدیار پێکتێن ھەنە. ل گۆر دیارکرنا عەبدوللا، 15 ھەزار کوشتییێن سێدارەدانا ناڤخوەیی (دبێژیت: ئەرگەنەکۆنا ناڤ مە ئەو کوشتن) ھەیە. ژ ڤانا پتر ژی بریندارێن شەری، بوونە ھێشا جڤاتێ!\nئەڤ رەوشە هندە دژوار بوو کو تێکلییا رێخستنێن کوردی و جڤاکا کورد ل کوردستانێ قوت کر. ل سەر ڤێ 1992یێ هێرڤە، دەولەتێ و پەکەکێ دەست ب کەدیکرنا گەلێ کورد کرن.\nهەیکەل ژ کوردان، پارتییێن نوو یێن ترکیایێ ھاتنە ئاڤا کرن. لێ ھەر شەڤ د تەلەڤزیۆنێن ترکیایێ دا، گەنگەشەیەک ل سەر پرسا کوردا دھات ئەنجامدان. د ڤان گەنگەشەیان دا، روویێ ھەڤبەش کوردەک ژ کادرێن ڤان پارتییێن هەیکەل کوردی، تەڤلی گەلەک کەمالیستان بەشداری بەرنامەیان دبوون. ئەو کەمالیست، ژ ھەر ئالی ڤە دا ئێریشێ ئەندامێن وێ پارتییا هەیکەل کورد کەن و بێژن: “ھوون پارچە کرنا ترکیایێ دخوازن، پارتییا جوداخواز ئاڤادکەن!..”یێ کورد ژی وێ ب کەلەجانی و سترێسەک مەزن، سۆند خۆت و بێژیت کو: “ئەم جوداخواز نینین، پارتییەکا ترکیایێ نە، دەمۆکراسییا ترکیایێ ئارمانج دکەین و ل دژی نەھەقییێن سەر کوردا دەردکەڤین!” پرانییا کوردان، ل دەرڤە و ل ھوندور، ل بەر تەلەڤزیۆنان، ب ڤان لێنێرانان دھاتنە بۆمبەباران کرن!\nپارتی، ل دوو پارتییێ دھاتە گرتن و یەکا نوو ڤەدبوو؛ لێ سەناریۆ و پرۆپاگاندە بەردەوام بوون. کەدیکرن سەرکەتی بوو. ل شوونا رێخستنێن کوردستانی، بەرەڤاژی رێخستنێن ھەڤبەش و ترکیایی دەرخستن پێش!\nژ ئالییێ دی ڤە، زمانێ سیاسەتێ ل ھەر دەڤەرێ ب ترکی بوو، د بن ناڤێ ئازادییا ژنێ دا زمانێ ترکی و گەنگەشەیا سیاسی یا ب ترکی، ل ناڤ ھەمی مالێن کوردا ھاتە بەلاڤ کرن! ئێدی ل مالێن کوردا زمان، ب کێفخوەشی و د بن ناڤێ ئازادی و پێشکەتنێ دا، بوو ترکی. دایک و باب لگەل زارۆکێن خوە ب ترکی دپەیڤن. یانێ کوردان ب کەیفخوەشی و د بن ناڤێ پێشکەتنێ دا، خوەبەخش، دەست ب بشافتنا خوە کرن.. خوەلی ب سەرێ خوە دا کر!..\nعەبدوللا، کی چ ناڤی لێدکەت بلا لێ بکەت، (1999)ێ ھاتە گرتن وێرێ هێرڤە، ڤەکری دژاتییا دەولەتبوونا کوردی کر . ئێدی دەولەت خواستن، بوو کەڤنەپەرەستی و پاشڤەمان. ل شوونا وێ، دەمۆکراتیزەکرنا دەولەتێن داگیرکار بوو ستراتەژییا راست(!) لێ دیسا لھەڤنەکرنەک ھەبوو؛ ژ بۆنا دەمۆکراتکرنا ڤان دەولەتان، دیسا چەک ل دەست شەری ھەبوو، ژ بۆنا دەمۆکراتکرنا ڤان دەولەتێن داگیرکار پێوستی ب رژاندنا خوینا کوردان ھەبوو!!.\nکورد دیسا، ژ ھەست و ھەلوەستێن خوەیێن نەتەوەیی ھاتبوون دوورخستن و گێژکرن. ئەو خەبات و چالاکییێن ل کۆچبەرییێ، ئەو زمان، چاند، وێژە و ھونەرا کوردی، ل وەلات دەنگ ڤەنەددا!


پێداچوونەوی ٠٩:٤٩، ١٤ی ئایاری ٢٠١٠ لە لایەن Aras (لێدوان | بەشدارییەکان) (←دامەزراندن و ڕێکخستن: چاککردن)\nبۆ دامەزراندنی Lighttpd ئێمە ڕاژەیەکی خێزانی دێبیان وەردەگرین، کە نمونەیەکی تێروتەسەلە بۆ هەموو دابەشکراوەکانی تری لینوکس. دیارە نمونەی سەر ڕاژەکانی تری خێزانی Unix-Like ئەوەندە جودا نیین، و ئەگەر هەبێت دەشێت جێگۆڕکێ لەشوێنی پەڕگەکاندا بێت. بۆ زانیاریی لەسەر بڕیاردان بۆ دابەشکراوێکی لینوکس، بابەتی "کام دابەشکراو" بخوێنەرەوە.\nوەرگیراو لە «https://chawg.org/w/index.php?title=Lighttpd&oldid=1986»


دکتۆر ڕێبوار فه‌تاح: پرسی ده‌وڵه‌تی کوردی پرسێکی جیهانیه نه‌ک به‌ریتانی\nڕۆژی شه‌ممه زۆرێک له ده‌زگاکانی هه‌واڵ و میدیاش له هه‌رێمی کوردستانی عێراق هه‌واڵێکیان بڵاو کرده‌وه که گوایه حکومه‌تی به‌ریتانی پشتیوانی له دامه‌زراندنی ده‌وڵه‌تێکی کوردی ده‌کات له ڕۆژهه‌ڵاتی ناوه‌ڕاستدا و بۆ ئه‌و مه‌به‌سته‌ش که‌وتۆته کۆکردنه‌وه‌ی واژۆی پشتیوانی کردن.\nنوسه‌ر و ڕۆژنامه‌وان دکتۆر ڕێبوار فه‌تاح ده‌ڵێت به‌هیچ جۆرێک ئه‌وه هه‌وڵی حکومه‌تی به‌ریتانی نییه به‌ڵکو هه‌وڵێکی تاکه که‌سیه و ده‌وڵه‌تی به‌ریتانیا ماڵپه‌ڕێکی هه‌یه هه‌موو که‌سێکی خاوه‌ن ڕه‌گه‌زنامه‌ی به‌ریتانی ده‌توانن وه‌ک داواکاری یان یاداشتێکی تیادا بڵاو بکه‌نه‌وه و خه‌ڵکی به‌ریتانی واژۆی بکه‌ن.\nله میانه‌ی گفت و گۆکه‌یدا له‌گه‌ڵ هاوکارمان به‌ڵین ساڵح ، دکتۆر ڕێبوار فه‌تاح ، سه‌رنوسه‌ری ماڵپه‌ڕی کوردش میدیا ده‌شڵێت ئه‌گه‌ر هاتوو ئه‌و داواکاریه سه‌د هه‌زار واژۆی پشتیوانی بۆ کۆکرایه‌وه ئه‌وا ده‌بێته مه‌سه‌له‌یه‌ک له په‌رله‌مانی به‌ریتانیادا گفت و گۆی له‌سه‌ر ده‌کرێت.\nده‌توانن له ڕێی کلیککردنی ئه‌و فایله ده‌نگیانه‌ی سه‌ره‌وه‌ی ده‌سته چه‌پ گوێبیستی ته‌واوی گفت و گۆکه بن که ماوه‌که‌ی 6:57 خوله‌که.


هۆزان مه‌حمود/ به‌شدار عوسمان : هه‌مو هاوڵاتیانی کوردستان خاوه‌ن که‌ێسی سه‌رده‌شته\nله کاتێکدا چه‌ند رۆژێک به‌سه‌ر رۆژی پشتێوانی له ئازادی رۆژنامه‌وانی تێده‌په‌رێت، له کوردستان و هه‌ر وا له هه‌نده‌ران ئه‌م رۆژه به‌رز راده‌گێردرێت و به‌و بۆنه‌شه‌وه دوه‌مین ساڵیادی تیرۆرکردنی رۆژنامه‌وان سه‌رده‌شت عوسمانێش به‌رز راده‌گیردرێت.\nبه‌شدار عوسمان برای رۆژنامه‌وانی تیرۆر کراو سه‌رده‌شت عوسمان و هۆزان مه‌حمود چالاکی مافه‌کانی مرۆڤ و ژنان که له به‌رنامه‌یه‌کی چه‌تری ئازادی له له‌نده‌ن به‌شداری ده‌که‌ن له مێزگردی ئه‌م هه‌فته‌ماندا تێشکێک ده‌خه‌نه سه‌ر تیرۆرکردنه‌که‌ی رۆژنامه‌وان سه‌رده‌شت عوسمان.\nبه‌شدار عوسمان: په‌یامی ئێمه ئه‌و سیناریۆ گاڵته جاریانه با ئێتر به‌س بێت و ده‌ست هه‌ڵگرن له سۆکایه‌تی کردن به سه‌رده‌شت و ئازادی خوازانی کوردستان.\nهۆزان مه‌حمود: کۆڕه‌که‌مان تاێبه‌ته چوون به ده‌م ئه‌و بانگه‌وازه که گوایه 5/5 بکرێته رۆژی ئازادی له کوردستان و هه‌ر وه‌ها یادکردن له سه‌رده‌شت وه بۆ سووربون له‌سه‌ر ئه‌وه‌ی ئێمه به‌رده‌وامین له‌سه‌ر داکۆکی له‌و که‌ێسه‌ی سه‌رده‌شت و ره‌وایی بۆ خۆی و خانه‌واده‌که‌ی.\nده‌توانن گوێبیسـتی ده‌قی گفتوگۆكه بن له ڕێـگه‌ی كلیـكـكردنی ئه‌و فایله ده‌نـگیـیه‌ی سه‌ره‌وه‌ی ده‌سته چه‌پ، ماوه‌كه‌ی 15:54 خوله‌كه


ساڵی 1998 بووم بە مامۆستا، بەڵام بەشێوەی محازر. كاتێك لەگەڵ مامۆستا سەمیرە، بەڕێوەبەری ناوەندیی بێخاڵ-ی كچان رێككەوتین وانەی بۆ بڵێمەوە، دەمزانی كە ئەوەی بە نیازم خۆمی بۆ تەرخان بكەم نەك ژیانم دابین ناكات، بەڵكو ژانەسەری زیاترە، بەڵام پسپۆرێتییەكەم وابوو دەبوو ببم بە مامۆستا.\nبەڕێوەبەرەكە پێی وتم: وانەی دینار و 250 فلس وەردەگریت، ئەویش لەكاتی خۆیدا نییە، دەشێت دوو مانگ دواتر یان سێ مانگ دواتر وەریبگریت. كارەكە ناچاری بوو، بەڵام ئەبێت جدیش بم، چونكە نەوەیەك چاوەڕێی دەستی منە. لەهەمانكاتدا تێگەیشتم ئەم پیشەیە لە بنەڕەتەوە سوك كراوە.\nدواتر ساڵی 1999 هەوڵی دامەزراندنم دا، پسپۆڕییەكەم (فیزیا) بوو پێویستییەك بوو بۆ زۆربەی خوێندنگاكان و لە زۆر خوێندنگاكانی كوردستان مامۆستای فیزیا نەبوو، بەڵام ئەوەی سەیر بوو ئەبوو واسیتەیەكم هەبوایە ئەوكات دامەزرام.\nهەموو مامەڵەیەكم تەواوكرد، بردم بۆ بەڕێوەبەرێتی پەروەردەی سلێمانی، كەچی لە كاتی تۆماركردن، خانمێكی بەڕێز فایل و وەرەقەی توڕدا، وتی: كوا، پشتگیری "مەڵبەند"؟.\nزۆر توڕە بووم، بە تووڕەیی وتم "ئێ خۆ من ناچم كۆبوونەوەی حزبی بكەم، ئەچم وانە بە چوار خوێندكاری داماوی ئەو قەزا و ناحیەیانە ئەڵێمەوە"!\nدیار بوو كەس ئەم وەڵامەی نەدابۆوە، وتی "دەبڕۆ ئەوە فایلەكەت، تەعین ببە". خۆ قسەكەی ئەو تەواو بوو، تا تەزكییەی مەڵبەندم نەبرد، دانەمەزرام. ئەمجارەش تێگەیشتم بە ئارەزوو ئەم پیشەیە سووككراوە.\nكە بووم بە مامۆستا، سەیری یەكەم موچەم كرد، نزیك 5 دینار لە موچەكەم بڕاوە، لە خاتوو سێوە خزر بەڕێوەبەری قوتابخانەی تابینی كچان-م پرسی، ئەمە چییە بۆ بڕدراوە؟\nوتی: ئەوە نەسریەیە بۆ ئەندامبونی یەكێتی مامۆستایانی كوردستان.\nوتم: ئێ من ئەندام نیم.\nوتی: ئەندام نیم نییە، بویت بە مامۆستا ئەبێت ئەندام بیت و ئیلزامییە، لە پەروەردەوە ئەو پارەیەی لێدەرەكەن و ئەینێرن بۆ یەكێتی مامۆستایان.\nئەمجارەش زانیم ئەم پیشەیە بەئاشكرا ئەتك ئەككرێت.\nمن نازانم ئێستا ئەو بڕیارە ماوە یان نا بوون بە ئەندام ئیلزامییە، بەڵام ئەوەندە ئەزانم كە یەكێتی مامۆستایانی كوردستان ماوە و هێشتا نەڕوخاوە، هەرچۆن بێت مامۆستایانی خۆپیشاندەر داوای مووچە ئەكەن تاكە رێكخراوێكیش نوێنەری ئەوان بێت یەكێتی مامۆستایانە.\nسەرئەنجامی ئەم قسانە ئەوەیە لەدوای ئەو زنجیرە خۆپیشاندانەی كە ساڵانی رابردوو، ئەم چەند رۆژەش كرا، مادام خۆپیشاندانی مامۆستایان بووە بە كەرەستەی ململانێی نێو حزبە سیاسییەكان و یەكێتی مامۆستایانی كوردستان كە سەندیكایەكە بۆ داكۆكیكردنی مامۆستایان دەنگ و نوزەی نەماوە، ئەوا بە هەزاران مامۆستا دەستگیربكرێت جگە لە هەناسە ساردی بۆ مامۆستایان هیچ سوودێكی نییە و لە بنەڕەتییشەوە مادەم كردیان بە كاڵایەكی سیاسی، دڵنیایی ئەدەمە مامۆستایان یەك هەنگاو مافیان ناڕواتە پێشەوە. ئەگەر یەكێتی مامۆستایان، داكۆكیكار بوایە ئەوا بێ هیچ سڵكردنەوە نوێنەرەكانیان پێش خۆپیشاندەران دەكەوتن و ئەو كارتەیان لەدەستی حزبەكان ئەسوتان.\nبۆیە ئەمجارەش تێگەیشتم ئەم پیشەیە لەلایەن یەكێتی مامۆستایانی كوردستانەوە سوككراوە.


فازڵ میرانی: بۆ ڕێككەوتنی نوێ لەگەڵ یەكێتی ئامادەین - تۆڕی میدیایی خەڵک\nسكرتێری مەكتەبی سیاسی پارتی دیموكراتی كوردستان ڕایدەگەیەنێت، بۆ ڕێككەوتنی نوێ لەگەڵ یەكێتی ئامادەین و لە كۆبوونەوەكەشماندا زۆر موجامەلەی یەكمان كرد، چونكە غەریبی یەكمان دەكرد و دەشڵێت: “پۆستی سەرۆك كۆمار سوپرایزە بۆ خەڵك”.\nفازڵ میرانی، سكرتێری مەكتەبی سیاسی پارتی لە چاوپێكەوتنێكی لە كەناڵی ڕووداو ڕایگەیاند، كۆبوونەوەكانمان لەگەڵ یەكێتی ڕاوێژكاری بوون و هەروەها بڕیایشی لێدرا. كۆبوونەوەكە پێویست بوو، زۆریش موجامەلەی یەكدیمان كرد، چونكە غەریبی یەكترمان كردبوو، بڕیاری باشیشماندا.\nڕاشیگەیاند، گرنگە ئێمەی كوردستانی ڕۆڵمان هەبێت لە بەڕێوەبردنی عێراق و داڕشتنی سیاسەتی عێراق، پرسە ئەمنی و ئابوورییەكانی عێراق، ئێمە ئەگەر هاوبەش بین دەتوانین.\nئئاشكراشی كرد، كە لەگەڵ یەكێتی بێگومان ناكۆكیمان هەیە، ئەگەر ناكۆكی نەبێت ئەی بۆ بووینە دوو حیزب، ناكۆكییەكەش لەسەر پرەنسیپەكە نییە، بەڵكو لەسەر شێوازەكەیەتی و وتیشی، “ئێمە ئامادەین بۆ ڕێككەوتنێكی تازە.. هێشتا گیانی ڕێككەوتنی ستراتیژیی كۆن ماوە، ئەوەی ئەمڕۆ هەیە بەرهەمی ئەو ڕێككەوتنەیە”.\nسەبارەت بە پۆستی سەرۆك كۆمار، وتی، “لە كۆبوونەوەكە باسی ئەو بابەتە نەكراوە، كە كاتی خۆی هات پارتی ڕای خۆی دەردەبڕێت، سوپرایزە بۆ خەڵك، ئەوەندەش گرنگ نییە تاوەكو سوپرایز دروست ببێت”.\nوشكە سەرمای توند و شەختە و بەستەڵەك هەرێم دەگرێتەوە\n05 کانونی دووهەم 2022 1.00 pm\nخەڵك- ئەندامی نوێنەرایەتیی ڕێڤەبەری خۆسەری رۆژئاوا لەباشووری كوردستان، داوا دەكات پارتی خاڵی سنووری نێوان ڕۆژئاوا…


دەورو نەخشی کۆماری ئیسلامی و سەرمایەداران لە خوڵقاندنی کارەساتی ژینگەییدا – رادیو ده‌نگی ئازادی و یه‌كسانی\nدەورو نەخشی کۆماری ئیسلامی و سەرمایەداران لە خوڵقاندنی کارەساتی ژینگەییدا\n٢١ی مارسی ٢٠١٥، بەرابەر لەگەڵ یەکەم رۆژی خاکەلێوەی ٩٤،” رۆژی نێونەتەوەیی دارستانەکان”ە. کۆماری ئیسلامیش ١٥ ی رێبەندانی بەناوی رۆژی دارچاندن لە تەقویمی خۆیدا نوسیوە و لە ماوەی حەفتەیەکدا ئۆرگانەکان و خەڵکی هاندا تا دار بچەقێنن.بەپێی بەراوردی سازمانی ملەل یەک لەسەر سێی ئاستی گۆی زەوی بە دارستان داپۆشراوە و یەک ملیارد و ٦٠٠ ملیۆن کەس لە دانیشتوانی گۆی زەوی بۆ درێژەدان بە ژیانیان وابەستە بە دارستانەکانن. ٨٠ لەسەد لە گیانداران، گیا و مێروەکانی زەوی لە دارستانەکاندا دەژین. دەوری کلیدی دارستانەکان لە پاراستنی ژینگە و رێژەی باران بارین و دابین بوونی ٧٥ لەسەدی ئاوی خواردنەوە لەڕێگای فاکتە زانستیەکانەوە سەلمێندراوە. سەرەڕای نرخێکی لەڕادەبەدەر کە دارستانەکان لە پاراستنی بەردەوام بوونی ژیان لەسەر گۆی زەوی هەیانە ساڵانە ١٣ ملیۆن هێکتار لە دارستانەکان دەبڕدرێن و دەسوتێن.ژینگەکەمان لەژێر کاریگەری سیستمی سەرمایەداری و حکومەتەکاندا بەرەو رووی قەیرانێک بۆتەوە کە سڕێنەوەی دارستانەکان تەنیا گۆشەیەکیەتی. دەورو نەخشی نیزامی ئابووری زاڵ و دەوڵەتەکان لە هەر وڵاتێکدا بە شێوەیەکی تایبەت خۆی دەنوێنێ. لە ئێرانی ژێر حاکمیەتی کۆماری ئیسلامی هێزە چەکدارەکان، ئۆرگانە دەوڵەتیەکان، خاوەنانی دەسەڵات و سەرمایە هەرکامە و دەورێکی وێرانگەری لە تێکدانی دارستانەکاندا گێڕاوە و دەگێڕن.\nئاگر تێبەردان بە ئەنگیزەگەلی ئابووری و ئەمنیەتی یەکێک لە هۆکارەکانی تێکدان و لەنێوبردنی دارستانەکانە لە ئێڕان. گەلێک ڕاپۆرت لە ئاگرتێبەردانی بە ئانقەستی دارستانەکان لە کوردستان بەهۆی ترسی هێزەکانی رژیم لەوەیکە لەو دارستانانە وەک حەشارگەیەک بۆ چالاکی پارتیزانی کەڵک وەربگیرێت، بڵاو کراوەتەوە. هەروەها گەلێک حاڵەت هەیە کە نیشانی ئەدات بەتایبەت لە باکۆری ئێران دارستانەکان بە ئامانجی دروستکردنی شوێنی نیشتەجێبون و یان ئیستیفادەی بازرگانی، بە ئانقەست سوتێندراون. با لەوەش بگەڕێین کە بڵاو بوونەوەی ئافاتی گیایی کە بەتایبەت لە دارستانەکانی حەوزەی زاگروسدا، لەگەڵ هیچ کاردانەوەیەکی پێشگیرانە لەلایەن رژیمەوە بەرەو روو نابێتەوە و بەسەدان هەزار هێکتار لە دارستانەکانی ئەم ناوچەیە لەحاڵی لەنێوچوندان.\nبەڵام نەخشی کۆماری ئیسلامی لە دروستکردنی قەیرانی ژینگەیی تەنیا بە وێران کردنی دارستانەکانی وڵاتەوە ناوه‌ستێ. حاکمیەتی ئەم رژیمە دەریاچەی ورمێ، دەریاچەی هامون، تاڵاوی گاوخونی، تاڵاوی نێونەتەوەیی گوڵستان، تاڵاوی بەختگان، روباری زایندەرود و کارون یان بەتەواوی وشک بوون یان لەحاڵی وەشک بووندان. لە حەوزەی ئاوی کاروندا ٤٠ سەد و لەسەر رێی ئاوڕێژی دەریاچەی ورمێدا ١٥ سەد، بەزۆری لە لایەن قەرارگای خاتەم ئەنبیای سەربە سپای پاسدارانەوە، دروستکراون کە زۆربەیان لۆژیک و مەنتقی ئابووریان نییە. ئەم سەدانە نەخشی کلیدیان لە مەرگی بەشێنەیی روباری کارون و دەریاچەی ورمێدا هەبوە. بەقەولی حەمید قاسمی، مودیری گشتی پاراستنی ژینگەی ئازەربایجانی غه‌ربی، جادەیەکی کە بەنێو دەریاچەی ورمێدا دەڕوات و گرنگی ئەمنیەتی بۆ کۆماری ئیسلامی هەیە یەکێکی تر لە هۆکارەکانی وشک بوونی ئەم دەریاچەیەیە. وشک بوون و یان بەرەو وشک بوون چونی ئەم دەریاچە، روبار و تاڵاوانە لە هۆکارە گرنگەکانی هەستانی تەپوتۆزێکن کە ٢٥ ئوستانی وڵات و بەتایبەت ئوستانەکانی خوزستانی توشی گرفتی جیدی ئاو و هەوایی کردۆتەوە.\nبەڵام کرداری جەنایەتکارانەی رژیم بە شێوەی جۆراو جۆر بەرەو رووی کاردانەوە و خەباتی چالاکانی ژینگە پارێزی و خەڵکی نارازی بۆتەوە. لە رۆژی ٢٠ ی مانگی رەشەمەی ٩٣ دا کۆمەڵێک لە خوێنکارانی ناوەندی ئاموەزشی باڵا لە تاران لە بەردەم دادستانی کۆبونەوە و لەدژی وێران کردنی ژینگە لەلایەن ناوەندە دەوڵەتی و سەرمایەدارانی پێوەندیدار بە رژیمەوە ناڕەزایەتیان دەربڕی. ئەم ناڕەزایەتیە لەدرێژەی باقی کۆبونەوە و ئاکسیۆنە ناڕەزایەتیەکاندا بەڕیوەچو لەدژی دەستدرێژی ئۆرگانە حکومەتیەکان، خاوەنانی سەرمایە و کاربەدەستانی دەوڵەتی و نیزامی بۆسەر دارستانەکان، سفرە ئاویەکان، دەریاچە و کانیاوەکان بەڕێوەدەچێت. لە ٢٥ ی مانگی ڕێبەندانی ٩٣ دا، لە درێژەی ناڕەزایەتی دەربڕینی پێشوتری خۆیاندا، لەدژی پیس بوونی هەوا لە شارەکانی خوزستان و بەتایبەت شاری ئەهواز لە بەردەم ئوستانداری خوزستان کۆبونەوە. ژنان و پیاوانی خەباتکار لەگەڵ بڕینی بوجەی خەبات لەدژی خراپی کەش و هەوا لەم ئۆستانانه‌دا لەلایەن دەوڵەتی رۆحانیەوە، هەوڵدان بۆ بەلایەکی تردا بردنی ئاوی کارون و بەرەو وشک بوون بردنی دەریاچەی هورالعەزیمیش ناڕازی بوون.\nلە رۆژی ١٨ ی مانگی جۆزەردانی ساڵی ٩٣ دا ژمارەیەک لە خوێندکاران و لایەنگرانی ژینگە داواکاری بەرگرتن لە لێدرانی جادەیەک بە پارکی میللی گوڵستاندا، چوارەمین پارکی میللی دنیا، بوون. ئەم پارکە لە رۆژهەڵاتی ئوستانی گوڵستان و رۆژئاوای ئوستانی خۆراسانی شومالیدا هەڵکەوتوە و گەورەترین پارکی سروشتی ئێرانە. لە زومڕەی ئەم جۆرە خەبات و ناڕيزایەتیانە سەبارەت بە دەور ونەخشی حکومەتی ئیسلامی لە وشک کردنی دەریاچەی ورمێدا پێگەیەکی تایبەتی هەیە. لوتکەی ئەم خەباتە لە مانگی خرمانانی ساڵی ٩٠ دا و لە شارەکانی تەورێز و ورمێ لەدژی دەور و نەخشی دەوڵەت رویدا. بۆ نمونە لە سەرەتای مانگی خرمانانی ٩٠ دا نزیکەی ١٠٠ هەزار کەس لە شاری ورمێ لەدژی دەورو نەخشی دەوڵەت لە وشک کردنی دەریاچەی ورمێ لە رێگای لێدانی جادەوە بەنێو ئەم دەریاچەیەدا و لێدانی سەدی جۆراوجۆر لەسەر ئەو روبارانەی دڕژێنە دەریاچەکەوە ناڕەزایەتیان دەربڕی.\nهەروەک وترا ئەگەری قەیرانی ژینگەیی و کارەساتێک کە بەشەریەت لە داهاتودا بەرەو رووی دەبێتەوە ریشەی لە قازانج پەرستی سیستمی سەرمایەداری دایە، بەڵام دەور و نەخشی کۆماری ئیسلامی لە توند کردنەوەی ئەم قەیرانەدا ڕاستیەکی حاشا هەڵنەگەرە. کەوایە بۆ وەڕێخستنی خەباتێکی کاریگەر و هەمەلایەنە لەگەڵ ئەم مەترسیەی کە قەیرانی ژینگەیی بۆ نەوەی داهاتوی دروستکردوە لە هەنگاوی یەکەمدا دەبێ ئەم رژیمە جەنایەتکارە بڕوخێندرێت.\nPrevious Article به رنامه كاني پاش نیوه رؤی ئه مرؤ 2015/03/22\nNext Article درێژه‌ی وشكه‌ساڵی و بارودۆخی خراپی قه‌یراناوی له ئێران


کوردیپێدیا - لیندا ئەنوەر قەرەداغی\n👫 لیندا ئەنوەر قەرەداغی | پۆل: کەسایەتییەکان | زمانی بابەت: 🏳 کوردیی ناوەڕاست\nلیندا ئەنوەر قەرەداغی\nتائێستا بەشداریی لە16 پیشانگەی هاوبەشی لەناوەوەو دەرەوەی کوردستان کردووەو خاوەنی 5 خەڵاتی رێزلێنانە.\n1. 👁 19-11-2013\n➕ ئەم بابەتە لەلایەن: (هاوڕێ باخەوان)ەوە لە: Nov 19 2013 10:19AM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Mar 11 2015 2:26PM باشترکراوە\n📷 فایلی وێنە 1.0.1 10 KB Nov 19 2013 10:19AM بەناز جۆڵا\n📊 ئامار بابەت 377,658


بەرەو ئەوروپا و هەڵبژادنی بژاردەی یەكەم\nلە 12ی ئۆكتۆبەری 1980 لە كاتێكدا كە كودەتایەكی سەربازی لە توركیا روئەدات، گوینەی لە زیندانەوە سەرقاڵی بەرهەمهێنانی فیلمی رێگا ئەبێت ،بەڵام زیاتر لە جاران هەست بە مەترسی لەسەر ژیانی ئەكات. دەسەڵاتداران هەموو جۆرە چالاكی و ئازادییەكی گوینەی لە زینداندا قەدەغە ئەكەن و لە زیندانی ئیمرالییەوە ئەیگویزنەوە بۆ زیندانی ئەسپارتا، سەردانی هاورێكانی كەم ئەكەنەوە، ئامێر و كەرەسەی نوسین و پەرتوكی ناو ژورەكەی لا ئەبەن. هەربۆیە لەو رۆژگارەدا گوینەی ئەڵێت: "تەنیا دوو رێگا لە بەردەمم هەیە...بجەنگم، یان وازبێنم. من رێگای یەكەم هەڵدەبژێرم ". هەربۆیە گوینەی بیر لە هەڵهاتن لە زیندان و توركیا ئەكاتەوە ئەوەش بەچەندان هۆكاری وەك: لەسەر پەرتوكێكی سیاسی لە ژیر ناوی لەبارەی فاشیزمەوە كە لە زینداندا ئەینوسێت داوا ئەكرێت حەوت ساڵ و نیو سزا بدرێت، پاش بلاوبونەوەی نوسینێكی دیكەی بە ناوی دابەشبونی سیاسەت داوا ئەكرێت حەوت ساڵ و نیوی دیكە سزا بدرێت و پاشان دوو ساڵ و نیویش لە ناو ماڵی خویدا دەست بەسەر بكرێت. جگە لە هەموو ئەمانەش گوینەی نامەیەك بۆ بەرێوبەری ڤیستیڤاڵی ڤەلەد وەلید، فیرناندۆ هیریرا ئەنوسێت و قسە لەسەر قەدەغەكردنی فیلمەكانی ئەكات. لەسەر ئەم نامەیەش داوا لە دادگا ئەكرێت كە پێنج ساڵی تر زیندانی بكرێت. لەگەڵ چەندین هۆكاری تردا كۆی ساڵانی زیندانیكردنی گوینەی ئەگاتە زیاتر لە سەد ساڵ فیلمەكانی میگەل، دوژمن، هاورێ و كتێبی\n( 13 چیرۆك بۆ كورەكەم) قەدەغە كران. لایەن سوپاوە فشار ئەخرێتە سەرهاورێ، هاوسەر و تەنانەت ئەلیفی كچیشی. هەربۆیە گوینەی پلانی هەڵهاتن دائەنێیت و لە 9 ی تشرینی یەكەمی 1981 بەبۆنەی جەژنی بایرامەوە مۆڵەتی پشو وەرئەگرێت. سەرەتا گوینەی ئەرواتە یۆنان پاشان بۆ دورگەكانی میگیستی و دواتر لە فرۆكەخانەی ئەم دورگەیەوە ئەروات بۆ شاری ئۆتەین لە فەرەنسا و لەوێشەوە بۆ پاریس. هەڵبەت پێش هەڵهاتنی لەگەڵ دەسەڵاتدارانی فەرەنسا لە پەیوەندیدا بووە و ئەوان بەڵینیان بە گوینەی دابوو كە وەك زیندانی سیاسی مامەڵەی لەگەڵ بكەن و ژیانی بپارێزن. لەهەمان كاتدا فاتوش، ئەلیف و یەلماز بە فرۆكە ئەرۆن بۆ سویسرا. دوای ئەوەی گوینەی ئەگاتە پاریس ئەروات بۆ مارسیلیا و لەگەَل خیزانەكەی چاویان بە یەك ئەكەوێتەوە و ئەبێت بە یەكەمین جار كە گشت ئەندامانی خیزانەكە بەیەك شادببنەوە. پاش تەواوكردنی مامەڵە یاساییەكان گوینەی و خیزانەكەی ئەرۆنە زیورك كە ژورێكی مونتاژ ئامادە كراوە بۆ كاركردنی گوینەی لەگەڵ ئیلیزابیز ڤیخلیدا. دوا ئەوەی پشوەكەی تەواو ئەبێت دەسەڵاتدارانی توركیا دەست ئەكەن بە گەران بە دوای گوینەی وپاشان بۆیان دەرئەكەوێت كە گوینەی هەڵاتووە. بەهۆی ئاشكرا بوونی شوێنی مانەوەی، تەنیا یەك هەفتە ئەتوانێت لە شاری زیوركی سویسرا بمێنێتەوە و سویسرا نایەۆیت مۆڵەتی مانەوە بۆ ماوەیەكی دریژ بداتە گوینەی. هەربۆیە دەسەڵاتدارانی توركیا هەوڵی دەستگیركردنی گوینەی ئەدەن و داوا لە پۆلیسی ئینتەربۆل ئەكەن كە هاوكاریان بكات. لێرەوە جارێكی دیكە ژیانی ئەكەوێتە مەترسییەوە بۆیە ئەگەرێتەوە بۆ فەرەنسا و لە گوندێكی بچوكی شارۆچكەی دیڤۆن نیشتەجی ئەبێت. لێكۆلەرەوەكانی دەزگای سیخوری میتی توركی هەنگاو بە هەنگاو بە دوای گوینەیەوە ئەبن هەربۆیە ناسنامەی نوی بە ناوی خوازراوەوە بۆ خۆی و خیزانەكەی دەرئەكات.\nئەرشیفێك دەوڵەتێك بۆی ناسرێتەوە\nزۆربەی وێنەكانی گوینەی ئەرشیف نەكراون یان بە كوالێتییەكی نزم هەیە، .... دوای ئەوەی گوینەی لە توركیا هەڵدێت دەسەڵاتدارنی توركیا گشت نوسین و فیلمەكانی گوینەی قەدەغە ئەكەن. رەگەزنامەی توركی ڵی ئەسەننەوە، لەهەمان كاتدا گوینەی وەك تیرۆرستێكی كورد ئەناسرێت و ناو و وشەی گوینەی لە میدیاكاندا قەدەغە ئەكرێت. بەڵام ئەم كارەی دەسەڵاتدارانی توركیا خۆشەویستی بینەرەكان و خەڵكی بۆ گوینەی زیاتر ئەكات، گوینەی ئەبێتە رەمزی شۆرشگێری و وەك ئەفسانەیەك باس ئەكرێت. لە میدیاكانی جیهاندا وەك شۆرشگێرێك كە بە تەنیا دژی دەوڵەتی توركیا جەنگ ئەكات، باس ئەكرێت. بەتایبەت دوای فیلمی رێگا و دیوار دادگای باڵای توركیا بریار ئەدات گشت كارو فیلمەكانی گوینەی قەدەغە بكرێن، هەربۆیە زۆربەی فیلمەكانی دەستی بەسەردا ئەگیرێت و لەناو ئەبرێن، پاشان دەست ئەكەن بە كۆكردنەوەی نیگەتیڤ و كۆپی رەسەنی فیلمەكانی، هەموو كۆپییە نیگەتیڤ و ئۆرجینالانەی كە دەست پۆلیس ئەكەوێت ئەسوتێنرێن و لەناو ئەبرێن. گشت نوسن و فیلمەكانی گوینەی قەدەغە ئەكرێت. لەدادگای توركیا سزای زیندانی بۆ دەیان تۆمەت بەسەر گوینەی دەسەپێنرێت و كۆی سزای ئەو تۆمەتانە دەكاتە زیاتر لە سەد ساڵ. ئەم هەوڵانە نەك ناتوانێت ئەرشیفی گوینەی بسرێتەوە بەڵكو بەجورێكی تر و لە چەندین كەناڵی تر ئەرشیف و پەیامی گوینەی بڵا ودەبێتەوە .\nسەركەوتنی گوینەی لە كان و مشتێكی توند\nپیش ئەوەی گوینەی بگاتە سویسرا لە نیوان مانگەكانی تەموز بۆ تشرینی یەكەمی 1981 هەموو دیمەنەكانی فیلمی ریگ پرنت ئەكرێن و لایەن ئیلیزابیز ڤیخلیی مۆنتیرەوە بەیەكەوە ئەنرێن. لە نیوان تشرینی یەكەمی 1981 و كانونی دووەمی 1982 دا بۆ ماوەی سێ مانگ بە شێوەیەكی نهێنی گوینەی خەریكی مۆنتاژكردنی فیلمەكەی ئەبێت و خۆی سەرپەرشتی مۆنتاژی هەموو فیلمەكە ئەكات و كاری تەكنیكییەكانیش لە لایەن ئیلیزابیز ڤیخلیی ئەنجام ئەدرێن. دوای تەواوكردنی مۆنتاژ بۆ ریكۆردكردن و میكسی دەنگی ئەكتەرەكان گوینەی ئەڕوات بۆ پاریس و بەیارمەتی دانیال میتران ئاسانكاری بۆ مانەوەی گوینەی و خیزانەكەی ئەكرێت.\nبۆ ریكۆردی دەنگ، گوینەی سود لەو ئاوارە كورد و توركانە وەرئەگرێت كە لە پاریس ئەژین و لە ئەلمانیاشەوە كورد ئەهێنن بۆ ریكۆردكردنی حیوارەكان و گشت ئەو دیالۆگ و دەنگانەی لە فیلمەكەدا بەكارهاتوون لە لایەن گوینەی خۆیەوە لە فەرەنسا سەرپەرشتی تۆماركردنی كراوە.\nلە ماوەیەدا گوینەی رۆژانە بۆ ماوەی زیاتر لە دوانزە كاتژمێر بەبەردەوامی كارئەكات و هەندی جار هەست بە ئازارَیك لە گەدە و پشتیدا ئەكات بەڵام فەرامۆشی ئەكات. لەناوەراستی نیسانی 1982 مۆنتاژی یەكەمی فیلمی رێگا تەواو ئەبێت كە ماوەكەی 135 خولەك ئەبێت و چیرۆكی شەش زیندانی ئەگێرێتەوە و دواتر فیلمەكە كورت ئەكرێتەوە بۆ پێنج زیندانی. لەبەر ئەوەی گوینەی پلانی ئەوەی هەیە كە لە ڤیستسڤاڵی كاندا بەشداری پێ بكات بۆیە ئەبوو لە مانگی نیساندا مۆنتاژی تەواو ببێت و هەر لەو مانگەشدا پیشانی بەرێوبەرانی ڤیستسڤالەكە بدات بۆ قبوڵكردن و وەرگرتنی بۆ نمایشكردنی لە ڤیستسڤالەكەدا.\nبەرێوەبەرانی ڤیستسڤالەكە هەواڵی بەشداریكردنی گوینەی بە فلیمی رێگا تاكو دەستپَیكردنی ڤیستسڤالەكە راناگەیەنن و بە نهێنی ئەیهێڵنەوەو پەیمان ئەدەن كە لەكاتی نمایشكردنی ریگا، لەكاتی وەرگرتنی خەڵاتەكە و كاتی لێدوانی بۆ میدیاكان گوینەی بپارێزن. گوینەی و فاتوش بە نهێنی ئەرۆنە پاریس و تەنیا چەند هاورێیەكی كەمی گوینەی ئەزانن كە فاتوش و گوینەی لە شاری كانن. مانەوەی گوینەی لە كان و پاراستنی ژیانی لەوی ئەبێتە هۆی دروست بونی ئالۆزی توند لەنیوان فەرەنسا و توركیا كە هەردوكیان ئەندامی ناتۆن و تەنانەت دەسەڵاتدارانی ئەمریكا كۆبونەوەیەك لە نیوان بالویز و نوینەرانی فەرەنسا و توركیا رَك ئەخەن بۆ هێمنكردنەوەی دۆخەكە. لە 14 ی گوڵانی 1982 ڤیستیڤالی كان دەست پێ ئەكات و لە هەمان رۆژدا پرنتی فیلمی رێگا بە ژیرنوسەوە تەواو ئەكرێت و ئەبرێت بۆ ڤیستسڤالەكە. گوینەی لە پرێكدا لە ڤیستسڤالەكە دەرئەكەوێت و هەر لە پرێكیشدا بەخێرایی دیارنامێنێت و خۆی لە چاوی میدیاكان دور ئەخاتەوە. دەسەڵاتدارانی فەرەنسا دوو پاسەوانی تایبەت بۆ گوینەی دابین ئەكەن لە ترسی تیرۆركردن یان رفاندنی. فیلمی ریگا لە رۆژی 19 ی گولان بۆ یەكەم جار لە هۆڵی بۆنیول نمایش ئەكرێت و رەخنەگران و بینەران پیشوازیەكی باشی لی ئەكەن و هەموویان هاوار ئەكەن گوینەی، گوینەی، گوینەی. پاش نمایشكردنی فیلمەكە گوینەی بۆ 3 رۆژی دیكە لە ڤیستسڤالی كان ئەمینَیتەوە و دواتر بە فرۆكەیەكی تایبەت لەگەل فاتوش و ئیدی هاورێی لە كانەوە بۆ یۆنان ئەرۆن. گوینەی بە فەرمی لەلایەن میلینیا میركوری وەزیری كلتوری یۆنان كە ئەویش تیروانینێكی چەپانەی هەیە، بانگهیشت ئەكرێت بۆ ئامادەبونی لە كۆنفرانسی كۆبونەوەی وەزیرانی وڵاتانی سەرسنوری دەریای سپی لە دورگەكانی هایدرای یۆنان. میلینیا میركوری بەفەرمی پیشوازی لە گوینەی ئەكات و گوینەی لەوی لیدوانی رۆژنامەنوسی ئەیات. توركیا داوا لە دەسەڵاتدارانی یۆنان ئەكەن كە گوینەی رادەستی توركیا بكەنەوە بەڵام ئەوان رەتی ئەكەنەوە. گوینەی سێ رۆژ لە یۆنان ئەمێنێتەوە و پاشان بە فرۆكەیەكی تایبەت ئەگەرێتەوە بۆ كان بۆ خۆ ئامادەكردن بۆ دوا رۆژی ڤیستیڤالەكە. دادوەرانی ڤیستیڤالەكە لە نیوانیاندا سیدنی لومیتی دەرهێنەری ئەمریكی، مرینال سینی دەرهَینەری هندی بەنگالی، گابریل گارسیا ماركیزی نوسەری كۆلۆمبی، جیرالد جاپلنی كجی جارلی جاپلن، بە كۆی دەنگ هاورا ئەبن بۆ بەخشینی خەڵاتی چلە خورمای زیرینی باشترین فلم بە فیلمی رێگا بە هاوبەشی لەگەل فیلمی دیارنەمانی كۆستا گاڤراسی دەرهَینەری یۆنانی. پەخشی راستەوخۆی وەرگرتنی خەڵاتەكە ئەلیف و گوینەی زۆر دلخۆش ئەكات كە بەتەنیا لە ماڵەوە ئەبن، هاورێیان و دۆستانی گوینەی لە ئەستەنبوڵەوە و بۆ سەركەوتنی گوینەی ئاهەنگ ساز ئەكەن. لە كاتی راگەیاندنی خەلاتەكە، گوینەی لەگەڵ گاڤراسدا ئەچنە سەر ستەیج بۆ جەند خولەكێك لە ناو ئاپۆرای چەپلەرێزانی جەماوەردا ئەمێننەوە. گوینەی لە لێدوانێكی رۆژنامە نوسیدا ئەڵیت: " ئەم خەڵاتە تەنیا بە من نەدراوە و بە تەنیا بۆ من نییە، بەڵكو بۆ هەموو مرۆڤایەتییە" لەكاتی وەرگرتنی خەڵاتەكە، گوینەی وەك ئاماژەیەكی شۆرشگیرانە، مشتی توند ئەكات و بەرزی ئەكاتەوە. وینەی ئەو مشتە توندەی گوینەی، بووەتە سیمبولی شۆرشگیرانەی كەسایەتی گوینەی و سینەماكەی. دوای وەرگرتنی خەڵاتەكە گوینەی زیرەكانە و زۆر بەخێرایی ڤیستیڤالەكە جێ دەهێلێت. دوای ئەوەی دەسەڵاتدارانی توركیا شكستیان هێنا لە دەستگیركردنی گوینەی لە رێی هەوڵە دیبلۆماسییەكانیانەوە فشاریان خستە سەر وڵاتانی ئەوروپا كە رێگە نەدەن گوینەی سەردانیان بكات. هەربۆیە بەریتانیا و ئەمریكا لە كاتی نمایشكردنی فیلمەكە رێگەیان نەدا كە گوینەی لە لەندەن و نیۆرك ئامادە ببێت هەروەها ئەلمانیاش ئامادەبونی گوینەی بە هەرەشە زانی بۆ كۆبونەوەی كوردان و توركانی نیشتەجێی ئەلمانیا و دروستبونی پەشێوی لە نیوانیاندا.\nدواتر مافی بلاوكردنەوەی فیلمی رێگا بە پەنجا وڵات ئەفرۆشرێت و لە سینەماكانی ئەو پەنجا ولاتە نمایش ئەكرێت و فیلمەكە یەك ملیۆن فرانك بۆ كۆمپانیای كاكتۆس قازانج ئەكات. لە بەرامبەردا لە توركیا قەدەغە ئەكرێت و لە ساڵی 1999 و دوای 17 ساڵ لە قەدەغەكردنی بۆ یەكەمین جار لە سینەماكانی توركیا نمایش ئەكرێت. زیاتر لە سێ سەد هەزار كەس رێگا ئەبینن. تا ئیستا و دوای مردنی گوینەی چەندین فیرژنی رێگا بە مۆنتاژی جیاواز جیاواز بڵاو كراوەتەوە و كێشەی بەردەوام لەسەر مافی خاوەندارێتی كردنی ئەم فیلمە هەیە لە پێش مردن و دوای مردنی گوینەی. ئەو گۆرانكارییانەی كە لە فیلمی رێگادا كراوە بە بەراورد بەو ڤیرژنەی كە گوینەی لە كان نمایش كرا ئەمانەیە: تۆماركردنەوەی موزیك و دەنگ، لابردنی وشەی كوردستان، گۆرانكاری لە چیرۆك، كورتكردنەوەی دیمەن و كات، گۆرانكاری جیوگرافی و جەندین گۆرانكاری دیكە كە بووەتە هۆی ئەوەی ئەم فیلمە بە چەندین ڤیرژنی جیاواز لە دنیادا بلاو ببَیتەوە.


ئه‌نجومه‌نى وه‌زارى قه‌ده‌غه‌ى هاتوچۆ تاوتوێده‌كات وئه‌ندامێكیش بۆ لیژنه‌ى باڵا زیادكرد » پێگەی تۆڕی میدیای عێراقی\nئه‌نجومه‌نى وه‌زارى بۆ ئاسایشى نیشتمانى،ئه‌مڕۆ پێنجشه‌ممه،دۆسییه‌ى قه‌ده‌غه‌ى هاتوچۆى نیمچه‌یی وگشتى كه‌له‌لایه‌ن لیژنه‌ى باڵاى ته‌ندروستى وسه‌لامه‌تى نیشتمانى له‌میان ڕێوشوێنه‌كانى به‌ره‌نگاربوونه‌وه‌ى په‌تاى كۆرۆنا وئاسایشى پارێزگاى نه‌ینه‌وا وچه‌ند دۆسییه‌كى ترى تاوتوێكرد.\nنوسینگه‌ى ڕاگه‌یاندنى سه‌رۆكى ئه‌نجومه‌نى وه‌زیران له‌ڕاگه‌یه‌ندراوێكدا كه‌ده‌ستى ئاژانسى هه‌واڵى عێراقى(اه‌ع)كه‌وتووه،ڕایگه‌یاند"ئه‌نجومه‌نى وه‌زارى بۆ ئاسایشى نیشتمانى،ئه‌مڕۆ دانیشتنى ئاسایی خۆى به‌سه‌رۆكایه‌تى مسته‌فا سه‌رۆكى ئه‌نجومه‌نى وه‌زیران فه‌رمانده‌ى گشتى هێزه چه‌كداره‌كان سازكرد"،وتیشى"له‌ده‌ستپێكى كۆبوونه‌وه‌كه فه‌رمانده‌ى گشتى هێزه چه‌كداره‌كان پیرۆزبایی له‌ئه‌فسه‌ر وجه‌نگاوه‌ر وكارمه‌ندانى فه‌رمانده‌یی هێزى ئاسمانى عێراقى كرد،به‌بۆنه‌ى 90هه‌مین ساڵیادى دامه‌زراندنى هێزى ئاسمانى عێراقى".\nبه‌گوێره‌ى ڕاگه‌یه‌ندراوه‌كه له‌لایه‌كى ترى دانیشتنه‌كه كازمى جه‌ختیكردۆته‌وه له‌سه‌ر"پێویستى وپێشینه‌یی مه‌شقپێكردنى هێزه ئه‌منییه‌كان،وچڕكردنه‌وه‌ى هه‌وڵه‌كان له‌بوارى ئاماده‌كردنى فه‌رمانده‌كانى سێكته‌رى پۆلیس به‌پێى پرۆگرامێكى نوێى وپێوه‌رى پێشكه‌وتوو"،هه‌روه‌ها"ڕاوێژكارى ئاسایشى نه‌ته‌وه‌یی ڕاسپارد هه‌ماهه‌نگى بكات له‌گه‌ڵ وه‌زاره‌تى ناوخۆ ،به‌مه‌به‌ستى دانانى دیدێكى گشتگیر له‌باره‌ى دابه‌شكردنى ده‌سه‌ڵات وئه‌ركه‌كان،وڕێكارى هه‌ماهه‌نگیكردن له‌گه‌ڵ فه‌رمانده‌یی ئۆپراسیۆنه‌كان بۆ دیاریكردنى به‌رپرسیارێتییه‌كان".\nڕاگه‌یه‌ندراوه‌كه وتیشى"ئه‌نجومه‌نه‌كه گفتوگۆى كردووه له‌باره‌ى قه‌ده‌غه‌ى هاتوچۆى نیمچه‌یی وگشتى كه‌له‌لایه‌ن لیژنه‌ى باڵاى ته‌ندروستى وسه‌لامه‌تى نیشتمانى له‌میان ڕێوشوێنه‌كانى به‌ره‌نگاربوونه‌وه‌ى په‌تاى كۆرۆنا ده‌ركراوه،وبڕیاریشدرا به‌زیادكردنى ئه‌ندامێتى ڕاوێژكارێتى ئاسایشى نه‌ته‌وه‌یی بۆ لیژنه‌كه"،ڕوونیشیكرده‌وه"ئه‌نجومه‌نه‌كه باسى له‌ڕێكاره‌كانى پته‌وكردنى سه‌قامگیرى ئه‌منى له‌پارێزگاى نه‌ینه‌وا كرد،بۆ ئه‌م مه‌به‌سته‌ش میواندارى پارێزگارى نه‌ینه‌وا وفه‌رمانده‌ى ئۆپراسیۆنه‌كانى وفه‌رمانده‌ى پۆلیسى پارێزگاكه كرد،وئه‌نجومه‌نه‌كه تاوتوێى ڕێكاره‌كانى لابردنى به‌ربه‌سته‌كان كرد كه‌ڕووبه‌رووى ده‌زگا ئه‌منى وكارگێڕییه‌كان ده‌بێته‌وه وڕێگاكانى نه‌هێشتنى".\nئاماژه‌یشیدا"كازمى ڕێنماییدا به‌میوانداریكردنى پارێزگار وبه‌رپرسانى پارێزگاكه له‌یه‌كێك له‌دانیشتنه‌كانى داهاتووى ئه‌نجومه‌نى وه‌زیران بۆ گرتنه‌به‌رى بڕیارى پێویست بۆ خزمه‌تكردنى ڕۆڵه‌كانى پارێزگاى نه‌ینه‌وا وئاوه‌دانكردنه‌وه‌ى"،ڕوونیشیكرده‌وه"ئه‌نجومه‌نه‌كه گفتوگۆیشى كردووه له‌باره‌ى ژماره‌یه‌ك بابه‌تى دیكه له‌سه‌ر خشته‌ى كاره‌كانى وبڕیارى گونجاوى له‌باره‌یانه‌وه گرته‌به‌ر".\nلیژنه‌ى باڵا 8 بڕیارى نوێ بۆ به‌ره‌نگاربوونه‌وه‌ى كۆرۆنا ده‌رده‌كات


پێشکەوتنێک لە تەکنۆلۆژیای گسكی كارەباییدا – Knwe.org\nسەرەکی » زانست » پێشکەوتنێک لە تەکنۆلۆژیای گسكی كارەباییدا\nپێشکەوتنێک لە تەکنۆلۆژیای گسكی كارەباییدا\nكۆمپانیای دایسۆن گسكێكی كارەبایی بەرهەمهێناوە كە تیشكی لەیزەر بەكاردەهێنێت بۆ گەڕان بە دوای تەپوتۆز و پیسیدا.\nكۆمپانیای دایسۆنی بەریتانی تایبەتمەند بە ئامێرە كارەباییەكانی ناوماڵ، تەکنۆلۆژیایەکی نوێی بەکارهێناوە لە دروستکردنی گسكێكی كارەبایی بێ وایەردا كە لەكاتی كاركردنیدا تیشكێكی لەیزەری سەوز لەسەر دەمی گسكەكە دادەگیرسێت بۆئەوەی بە ئاسانی هەموو جۆرە پیسی و تەپوتۆزێكی سەر زەوییەکە لاببات.\nئەو گسكە هاوشێوەی مرۆڤ كاردەكات و دەتوانێت دانەوێتەوە و ئەو تەنە بچووك و وردانە كۆبكاتەوە كە بە چاوی ئاسایی نابینرێت، هەروەها ئەم جۆرە گسكە بۆ بەكارهێنانی لەسەر زەوی تەختە و زەوی كاشیی و چیمەنتۆش بەكاردێت.\nئەوەی جێگەی سەرنجە شاشەیەك لە بەشی پێشەوەی گسكەکە دانراوە و هەموو ئەو شتانە نیشان دەدات كە لە رێگەی دەمەكەیەوە هەڵیمژیووە و بڕی ئەو تەنانەش حساب دەكات كە پاكی كردۆتەوە.\nهەروەها جۆرە تەكنیكێك بەو گسكەوە پەیوەستكراوە كە دەزانێت چ شوێنێك پێویستی بەوەیە پیسی لێ لاببرێت و ئەگەر شوێنێكیش پاك بێت، هیچ كار ناكات و وزەی خۆی بەكار ناهێنێت، ئەمەش یارمەتی گشکەکە دەدات بۆ پاشەكەوتكردنی وزەی پاترییەكەی و تەمەنی پاترییەكەی درێژتردەكاتەوە.\nوتەبێژی كۆمپانیای دایسۆن ئاماژەی بەوەشداوە کە گسكەکە بە بزوێنەری (Dyson Hyperdymium) كاردەكات و دەتوانێت بێ وەستان ماوەی یەك سەعات كاربكات و لە خولەكێكدا (125) هەزار جار دەسوڕێتەوە و بەمەش دەبێتە بەهێزترین گسكی بێ وایەر لە بازاڕەكانی جیهاندا و نرخەكەشی نزیكەی (700)دۆلاری ئەمریكاییە.\nئەو وتەبێژە هەروەها دەڵێت: هەرچەندە نرخی گسكەكە گرانە، بەڵام ماڵێكی زۆر پاك و بریسكەدار و خاڵی لە تەپوتۆز و پیسی پێویستی بە گسكێكی لەو جۆرەیە».


گەرمیان: باندێکی دزیکردن دەستگیرکران - باسنیوز\nگەرمیان: باندێکی دزیکردن دەستگیرکران\n"دزییان لە ١٣ ماڵ کردووە"\nگوتەبێژی بەڕێوەبەرایەتی ئاسایشی گەرمیان، دەستگیرکردنی باندێکی دزیکردنی لەلایەن ھێزەکانی یاریدەدەرێتی ئاسایشی کەلار و شارەدێی ڕزگارییەوە ڕاگەیاند، کە دزییان لە ١٣ ماڵ کردووە و چوونەتە ١٥ماڵی دیکەشەوە، بەڵام ھیچ شتێکیان دەست نەکەوتووە بیدزن.\nعوسمان عەبدولکەریم، گوتەبێژی بەڕێوەبەرایەتی ئاسایشی گەرمیان، بە (باسنیوز) ی ڕاگەیاند :" ھێزەکانی یاریدەردەرێتی ئاسایشی کەلار و شارەدێی ڕزگاری، باندێکی دزیکردنیان لە شارەدێی ڕزگاری دەستگیرکردووە کە لە ٤ کەس پێکھاتوون و دزییان لە ١٣ ماڵدا، کردووە".\nگوتیشی :" باندەکە زێڕ و چەک و فیشەکیان لەو ماڵانەدا دزیوە و دواتر لە بازاڕدا فرۆشتویانەتەوە".\nئاماژه‌ى به‌وه‌ش دا، لە لێکۆڵینەوەدا بانده‌كه دانیان بەوەدا ناوە کە چوونەتە سەر ١٥ ماڵی دیکە، بەڵام ھیچیان دەستنەکەوتووە بیدزن.\nگوتەبێژی بەڕێوەبەرایەتی ئاسایشی گەرمیان، ئه‌وه‌شى خسته‌ڕوو، كه دەستگیرکراوەکان لەشێوەی باندێکدا دزییەکانیان ئەنجامداوە و بەپێی مادەی ٤٤٦ ی یاسای سزادانی عێراقی و بەبڕیاری دادوەری لێکۆڵینەوە ڕاگیراون.


سه‌رۆك وه‌زیرانی ئه‌م وڵاته گیانی له ده‌ست دا\nحكوومه‌تی وڵاتی ئه‌بخازیا گیان له‌ده‌ستدانی سه‌رۆك وه‌زیرانی وڵاته‌كه‌ی له كاتی گه‌ڕانه‌وه‌ی له سووریاوه له دره‌نگانی شه‌وی ڕابردوو ڕاگه‌یاند.\nگینادی گاولیا سه‌رۆكوه‌زیرانی حكوومه‌تی ئه‌بخازیا دره‌نگانی شه‌وی ڕابردوو له ڕێی گه‌ڕانه‌وه‌ی له سووریا تووشی پێكدادانی ئۆتۆمبێل بووه و گیانی له ده‌ست داوه.\nسه‌رۆك وه‌زیرانی ئه‌بخازیا ته‌مه‌نی 70 ساڵه و له ڕێی باشووری ڕووسیا وناوچه‌ی سوخومی كه یه‌كێكه له ناوچه جیابووه‌كان، ئۆتۆمبێله‌كه‌ی تووشی ڕووداوی هاتوچۆ بووه و به‌وهۆیه‌وه گیانی له ده‌ست داوه و دوو له پاسه‌وانه‌كانیشی برینداربوون.\nئاژانسی "تاس"ی ڕووسی بڵاوی كرده‌وه، كاروانی ئۆتۆمبێله‌كانی گاولیا دوای گه‌ڕانه‌وه‌ی له سووریا و دابه‌زینی له فڕۆكه‌خانه به‌ره‌و شوێنی مانه‌وه‌ی ده‌گه‌ڕایه‌وه، به‌ڵام تووشی ڕووداوی هاتوچۆ بووه و گیانی له ده‌ست داوه.\nگوته‌بێژی حكوومه‌تی ئه‌بخازیا دووپاتی كرده‌وه، شوفێر و پاسه‌وانه‌كه‌ی تووشی برینێكی زۆر قورس نه‌بوون، ئه‌مه‌یش گومانی زۆری له‌سه‌ر ڕووداوه‌كه دروستكردووه و تا ئێسته‌یش به‌ڵگه‌ی پێویست و لێكۆڵینه‌وه‌ی وردی له‌سه‌ر نه‌كراوه.\nئه‌بخازیا و ئۆسیتیا دوو ناوچه‌ی سه‌ر به جۆرجیا بوون، به‌ڵام به پشتیوانی ڕووسیا جیابوونه‌وه و ئێسته له ژێر هه‌ژموونی ته‌واوه‌تی ڕووسیان و پێوه‌ندی دیپلۆماسیان له‌گه‌ڵ سووریای هاوپه‌یمانی ڕووسیایش هه‌یه.\nئه‌م بابه‌ته 2438 جار خوێنراوه‌ته‌وه


ئه‌نجومه‌نی به‌ڕێوه‌به‌رایه‌تی گشتی كۆبوونه‌وه‌ی ئاسایی مانگانه‌ی خۆی ئه‌نجامدا\nڕۆژی سێشه‌ممه، 15ی 5ی 2018، به سه‌رپه‌رشتی به‌ڕێز م.عومه‌ر گوڵپی، به‌ڕێوه‌به‌ری گشتی چاودێری‌و گه‌شه‌پێدانی كۆمه‌ڵایه‌تی له پارێزگای سلێمانی، ئه‌نجومه‌نی به‌ڕێوه‌به‌رایه‌تی گشتی كۆبوونه‌وه‌ی ئاسایی ژماره (5)ی مانگی 5ی ساڵی 2018یان ئه‌نجامدا.\nته‌وه‌ری سه‌ره‌كی كۆبوونه‌وه‌كه پێكهاتبوو له گفتوگۆی پلانی ساڵانه‌ی به‌ڕێوه‌به‌رایه‌تی گشتی‌و پیاچوونه‌وه به كۆنووس‌و بڕیاره‌كانی كۆبوونه‌وه‌ی پێشوو و قسه‌كردن له‌سه‌ر چه‌ند كێشه‌و گرفتێكی كاری ڕۆژانه.\nله كۆبوونه‌وه‌كه‌دا به‌ڕێوه‌به‌ری گشتی ڕێنمایی پێویستی بۆ مانگی داهاتوو خسته‌ڕوو، هه‌روه‌ها سه‌رجه‌م ئاماده‌بووان گفتوگۆی كێشه‌كانیان كردو پێكه‌وه بڕیاری پێویستیان بۆ باشتركردنی ئه‌داو كاری دیوانی به‌ڕێوه‌به‌رایه‌تی گشتی‌و به‌ڕێوه‌به‌رایه‌تیه‌كان دا.\nئه‌نجومه‌نی به‌ڕێوه‌به‌رایه‌تی گشتی پێكهاتووه له جێگرانی به‌ڕێوه‌به‌ری گشتی‌و شاره‌زاكانی دیوان‌و به‌ڕێوه‌به‌ری كارگێڕی‌و به‌رپرسی به‌شه‌كان‌و به‌رپرسی هۆبه گرنگه‌كان‌و مانگانه كۆبوونه‌وه‌ی ئاسایی خۆی ده‌كات‌و له كۆبوونه‌وه‌كه‌دا هه‌موو پرسه‌كانی په‌یوه‌ست به كاری به‌ڕێوه‌به‌رایه‌تی گشتی گتوگۆ ده‌كرێن‌و پێكه‌وه بڕیاری پێویستیان له‌باره‌وه ده‌درێت، ئه‌م كۆبوونه‌وه‌یه كۆبوونه‌وه‌ی ژماره(5)ی ساڵی 2018 بوو، بڕیاروایه كۆبوونه‌وه‌ی داهاتوو له 14ی 6ی 2018 به‌ڕێوه بچێت.\nبه‌شی دایه‌نگه‌كان له ماوه‌ی دوو مانگدا زیاتر له 50 دایه...


***** ***** لقی گەرمیانی یەکێتی زانایان رێکاری پێویست سەبارەت بە سوکایەتی کردن بەرامبەر ئیسلام دەگرێتە بەر ***** ***** لەسەر پرسی (سوکایەتی و تەشهیر) یەکێتی زانایان نوسراوێک ئاراستە وەزارەتی رۆشنبیری و لاوان دەکات ***** ***** یەکێتی زانایان: سوکایەتی بە ئایین و موقەدەسات قابیلی قبوڵ نیە ***** ***** مامۆستا مەلا عەلی شێخ وەتمانی کۆچی دوایی کردو یەکێتی زانایانیش پرسەنامەیەک ئاراستەی خانەوادەکەی دەکات ***** ***** هەولێر: لەژێر دروشمی (خوێندنەوەیەکی بابەتیانە بۆ مام هەژارو تەفسیرە نایابەی) سیمینارێک ساز کرا ***** ***** شاندێکی باڵای هاوپەیمانی نیشتمانی سەردانی یەکێتی زانایان دەکات ***** ***** لقی هەڵەبجەی یەکێتی زانایان سیمینارێکی تایبەت بە سالاسیمیا ساز دەکات ***** ***** شاندێکی باڵای یەکێتی زانایان سەردانی ئەمینداری گشتی یەکگرتووی ئیسلامی دەکات ***** ***** ستافێکی لقی سۆرانی یەکێتی زانایان بەژداری سالیادی دامەزراندنی ھەردوو یەکێتی قوتابیان و یەکێتی لاوان دەکات ***** ***** شاندێکی لقی هەڵەبجەی یەکێتی زانایان خانەقای بیارەی شەریف بەسەر دەکاتەوە ***** ***** یه‌كێتی زانایان توێژینه‌وه‌یه به‌ناونیشانی (دیاریکردنی چەمکەکان و رۆڵی له نوێسازی گوتاری ئایینی) بڵاوده‌كاته‌وه ***** ***** شاندێكی لقی هەولێری یەكێتی زانایان بەشداری لە مەراسیمێکی رێزلێنان لە كۆلێژی زانستە ئیسلامیەكان دەکات\nهه‌ولێر: سه‌رۆكی یه‌كێـتی زانایان به‌ژداری كۆنفرانسێكی پێكه‌وه‌ژیان ده‌كات\nبه‌رواری دابه‌زاندن: 10/04/2019 : 14:37:19\nئه‌مرۆ چوارشه‌ممه 10ی4ی2019 به‌رێز د. عه‌بدوڵڵا مه‌لا سه‌عید سه‌رۆكی یه‌كێتی زانایانی ئایینی ئیسلامی كوردستان به‌ژداری كۆنفرانسی (پێكه‌وه‌ژیان له پێناو ژیانێكی باشتر) له هوتێل شیراتۆن له شاری هه‌ولێر كرد كرد.\nكۆنفرانسه‌كه له لایه‌ن كۆمه‌ڵه‌ی (East) بۆ گفتوگۆی شارستانیه‌كان رێكخرابوو، كه خۆی له دوو پانێڵی تایبه‌ت ساز كرابوو به‌ناونیشانی (پێكه‌وه‌ژیان له پێناو ژیانێكی باشتر)و (چۆنیه‌تی به‌ره‌و پێش چوونی ئابوونی له ناوچه‌كه) به ئامانجی گه‌یاندنی په‌یامێكی هۆشیاری پتر له پێناو كلتوری پێكه‌وه‌ژیان له كوردستان.\nله‌و كۆنفرانسه‌و له پانێڵی یه‌كه‌م د. عه‌بدوڵڵا مه‌لا سه‌عید سه‌رۆكی یه‌كێتی زانایان وته‌یه‌كی پێشكه‌ش كردو تێیدا تیشكی خسته سه‌ر گرنگی پرسی پێكه‌وه‌ژیان له روانگه‌ی ئایینی پیرۆزی ئیسلام‌و هه‌ڵوه‌سته‌ی كرد له‌سه‌ر به‌شێكی نمونه جوان‌و پێشه‌نگه‌كانی مێژووی موسڵمانان له‌و باره‌یه‌وه.\nله به‌شێكی تری وته‌كانی سه‌رۆكی یه‌كێتی زانایان باسی له پێكه‌وه‌ژیانی ئایینی‌و ئاشتیانه‌ی پێكهاته‌كان له كوردستان كردو به پێویستی زانی هه‌موو لایه‌ك هاوكار بێت بۆ پاراستن‌و راگرتنی ئه‌و نمونه جوانه‌ی پێكه‌وه‌ژیان له هه‌رێمی كوردستان، هه‌روه‌ك باسی له‌وه‌ش كرد كه خۆشبه‌ختانه له كوردستان نمونه‌یه‌كی جوانی پێكه‌وه‌ژیان بوونی هه‌یه‌و به به‌راورد له‌گه‌ڵ زۆرێك له وڵاتان كوردستان ئه‌و تابلۆ جوانه‌ی به هاوسه‌نگی‌و رێكیه‌وه راگرتوووه.\nهه‌روه‌ها گوتیشی: ئه‌مرۆ زیاتر له هه‌موو كات پێویستمان به‌وه‌یه، كه یایه‌خ به‌و پرسه بده‌ین‌و پێداگیری بكه‌ین له‌وه‌ی دوژمنان درز نه‌خه‌نه نێوان پێكهاته‌كان‌و له‌و رێیه‌وه هه‌وڵی پشێوی نانه‌وه بده‌ن له هه‌رێمه‌كه‌مان، به‌ڵكو ئه‌ركێكی گرنگ‌و سه‌ره‌كی هه‌موو پێكهاته‌كانه هه‌وڵی باشتر كردن‌و پاراستنی ئه‌و پێكه‌وه‌ژیانه له پێناو دۆخێكی باشتر بده‌ن.\nشیاوی باسه له‌و كۆنفرانسه نوێنه‌ری سه‌رجه‌م پێكهاته‌كان‌و كه‌سایه‌تی ئه‌كادیمی‌و سیاسی‌و رۆشنبیری‌و فكری تێیدا به‌ژدار بوون.\nژماره‌ی سه‌ردان : 6571683


شەوی رابردوو لە نزیک کەناڵی ئێن ئاڕ تی چی روویدا؟\n24892 جار خوێندراوەتەوە\nدوای بڵاوکردنەوەی هەواڵی هەڵکوتانە سەر کۆمپانیاکان و داوای سەرانە، هێزێکی ئەمنی یەکێتى هێنرایە نزیک کەناڵی ئێن ئاڕ تی و دەستیانگرت بەسەر کەلوپەلى رۆژنامەوانی کەناڵەکەدا و میدیاکانى یەکێتیش چەند هەواڵێکى دژبەیەکییان بڵاوکردووەتەوە.\nکاتژمێر ١١ی شەوى رابردوو، ھێزێکی ئەمنی یەکێتی کە لە ژمارەیەک ئۆتۆمبێلى جامڕەش پێکهاتبوون، چوار دەوری ئۆفیسى سەرەکى کەناڵی ئێن ئاڕ تییان گرت و دەستیان بەسەر کامێرا و کەرەسە رۆژنامەوانییەکانى پەیامنێری کەناڵەکە لەبەردەم خودی کەناڵەکەدا گرت.\nلەبارەی کۆچبەرانەوە؛ فه‌ڕه‌نسا داوایەک لە به‌ریتانیا دەکات\nهاوکات، میدیاکانى یەکێتى چەند هەواڵێکى دژبەیەکییان بڵاوکردووە، گوایە ئەو هێزە بۆ سەر کەناڵى ئێن ئاڕتى نەهاتوون، لەکاتێکدا ئەو هێزە لە نزیک کەناڵى ئێن ئاڕ تى جێگیرکرابوون دەستیان گرتووە بەسەر کەلوپەلى رۆژنامەوانییەکانى ئێن ئاڕ تى.


به‌مشێوه‌یه مله‌به‌خ خاوێن بكه‌وه\n:: PM:01:17:05/05/2022 \nیه‌كێك له‌و كێشانه‌ی زۆربه‌ی كات رووبه‌ڕووی شۆفێران ده‌بێته‌وه به‌تایبه‌ت له هه‌رێمی كوردستاندا، ''پیسبوونی مله‌به‌خه'' كه هۆكاری سه‌ره‌كی به‌نزینی خراپه و چه‌ندان كێشه بۆ ئۆتۆمبێل دروست ده‌كات، به‌ڵام پرسیاره سه‌ره‌كییه‌كه ئه‌وه‌یه، چۆن له ماڵه‌وه مله‌به‌خی ئۆتۆمبێله‌كه‌ت پاك ده‌كه‌یته‌وه به‌بێ ئه‌وه‌ی زیانی پێ بگه‌یه‌نیت؟ شاره‌زایه‌ك وه‌ڵام ده‌داته‌وه.\nله‌مباره‌یه‌وه هاوكار حه‌مه‌ده‌مین شاره‌زای بواری میكانیكی ئۆتۆمبێل، بۆ ''وشه'' گوتی، ده‌بێ سه‌ره‌تا بزانین مله‌به‌خ چییه، ناوه زانستییه‌كه‌ی سرۆتڵ به‌دییه ''Throttle Body'' به‌شێكی زۆر گرنگ و سه‌ره‌كییه له سیستمی وه‌رگرتنی هه‌وا كه به‌شێوه‌ی زمانه‌یه‌كی رێكخه‌ر كار ده‌كات، به زمانی بازاڕی پێی ده‌ڵێن، ''به‌خاخ''، ئه‌ركی ئه‌و به‌خاخه‌ش كۆنترۆڵ و رێكخستنی بڕی چوونه ژووره‌وه‌ی هه‌وایه بۆ ناو بزوێنه‌ری ئۆتۆمبێل، به‌گوێره‌ی بڕی فشاری شۆفێر له‌سه‌ر سكلێته‌ری به‌نزین.\nئەوەی ئەم شارەزایە باسی دەکات باشترین ڕێیە بۆ خاوێنکردنەوەی ملەبەخ\nئه‌وه‌یشی گوت، بڕی چوونه‌ژووره‌وه‌ی هه‌وا بۆ ناو بزوێنه‌ر، به‌گوێره‌ی كه‌م و زیادی فشاری شۆفێره له‌سه‌ر سكلێته‌ری به‌نزین، بۆیه له‌كاتی پێداگرتنی شۆفێر له‌سه‌ر سكلێته‌ری به‌نزین بۆ خواره‌وه، راسته‌وخۆ زمانه‌ی ناو مله‌به‌خ زیاتر ده‌كرێته‌وه و رێ به‌چوونه ژووره‌وه‌ی بڕه هه‌وایه‌كی زۆرتر ده‌دات بۆ ناو بزوێنه‌ر، له هه‌مان كاتدا بڕه به‌نزینێكی زیاتر ده‌سووتێت، سه‌رئه‌نجام ده‌بێته هۆی زیادبوونی هێزی به‌رهه‌م هاتووی بزوێنه‌ر و خێرایی ئۆتۆمبێل.\nپرسیارێكی زۆر كراوه كه چۆن بتوانین له ماڵه‌وه به‌بێ ئه‌زیه‌تدانی مله‌به‌خ پاكی بكه‌نه‌وه؟ ئه‌و گوتی، له‌كاتی خاوێنكردنه‌وه‌ی مله‌به‌خ، سه‌ره‌تا سپڕای تایبه‌تی بۆ به‌كار ده‌هێنین و له‌ناو مله‌به‌خه‌كه‌ی ده‌ده‌ین، دواتر به په‌ڕۆیه‌كی نه‌رم ناو مله‌به‌خه‌كه به وریاییه‌وه و بێ په‌ستان خاوێنی ده‌كه‌ینه‌وه، بۆ ئه‌مه ده‌بێت سویچ بكرێته‌وه و یه‌كێك پێ له به‌نزین دابگرێت بۆ ئه‌وه‌ی زمانه‌ی به‌خاخه‌كه بكرێته‌وه، به‌ڵام به‌هیچ شێوه‌یه‌ك نابێ ده‌ستكاری ده‌مه‌كه‌ی بكرێت.


ئایزک نیوتن - ویکیپیدیا، ئینسایکڵۆپیدیای ئازاد\nزانای فیزیکی بەریتانی و دۆزەرەوەی فیزیکی کلاسیکی مۆدێرن\nسێر ئایزک نیوتن (بە ئینگلیزی: Sir Isaac Newton) (٢٥ی کانوونی یەکەمی ١٦٤٢ -٢٠ی ئازاری ١٧٢٧) فیزیکزان، بیرکار، ئەستێرەناس، فەیلەسوفی سروشتی، کیمیاگەر و زانای ئیلاھیاتی خەڵکی ئینگلیز و لە پیاوانی ئەنجومەنی پادشایی بوو. نیوتن لە لایەن لێکۆڵەران و خەڵکی ئاسایییەوە وەکوو یەکێک لەو کەسانە دەناسرێت کە گەورەترین کاریگەریی لەسەر مێژووی مرۆڤایەتی درووستکردووە.\nفیزیا، بیرکاری، گەردوونناسی، فەلسەفەی سروشتی، کیمیا، ئایینزانی مەسیحی\nپرەنسیپە بیرکارییەکانی فەلسەفەی سروشتیNewtonian mechanics\n٥ دوایی مردنی\nنیوتن لە ووڵترۆپ مانۆری سەر بە ناوچەی لینکۆڵن شایەر لە دایکبووە. کاتێک باوکی کۆچی دوایی کرد، ئەم لە سکی دایکیدا تەمەنی سێ مانگ بووە، پاش ئەوەی نیوتن تەمەنی بوو بە دوو ساڵ دایکی شویکردووە بە پیاویکی ترو نیوتنی لای نەنکی بەجێھێشت، نیوتن سەرەتای ژیانی بە کولە مەرگی و بەبێ دایک و باوک بەسەر برد، نەنکی ھەوڵێکی زۆری دا بۆ پێگەیاندن و خستنە بەر خوێندنی، لە سالی ١٦٦١دا دواناوەندی تەواو کرد و لە شاری کامبریج لە کۆلێجی ترینیتی وەرگیرا، ئەو کۆلێجەی کە نیوتن دەستی بە خوێندن کرد تێیدا لەسەر ڕێچکەی فەلسەفی ئەرەستوو دەیان خوێند، بەلام نیوتن حەزی بە لێکۆڵینەوەی فەیلەسووفەکانی ئەو سەردەمەی خۆی دەکرد وەکوو دێکارت و گالیلێو گالیلەی و کۆپەرنیکۆس و یۆھانس کێپلەر. لە ساڵی ١٦٦٥ دا نیوتن دەستی بە داڕشتنی بیردۆزێک کرد کە لە پاشە ڕۆژدا بە (ژمێرەزانی زۆر بچووک) ناسرا کە بەشێکە لە بیرکاری، پاش ئەوەی کە نیوتن بڕوانامەی زانکۆی بە دەستھێنا لەو ساڵەدا نەخۆشی پەتا لە ئەورووپا بڵاوبوەوە کە بە پەتا گەورەکەی لەندەن ناسراوە، کە بووە ھۆی داخستنی زانکۆکە، پاش بەجێھێشتنی زانکۆ نیوتن بۆ ماوەی دوو ساڵ لە ماڵەوە مایەوە و خۆی بە لێکۆڵینەوەی (ژمێرەزانی و ئاوێزە و یاسای کێشکردنی زەوییەوە) سەرقاڵ کرد و پەرەیدا بە بیردۆزەکانی. لە ساڵی ١٦٦٧ گەڕایەوە بۆ زانکۆی کامبریج و وەکو ھاوەڵی سیانەی پیرۆز کار بەدەست بوو.\nژیانی تایبەتی و مردندەستکاری\nنیوتن لە ژیانی خۆیدا ھاوسەرگیری نەکردووە و ھیچ نەوەیەکی دوای خۆی جێنەھێشتووە. دوا ڕۆژەکانی ژیانی خۆی لە شاری لەندەن بەسەر برد و ھەر لەو شارەش لە ڕۆژی ٢٠ی ئازاری ١٧٢٧ ماڵ ئاوایی لە جیھان کرد و لە گۆڕەپانی «وێست مانچستەر ئابی» تەرمەکەی بە خاک سپێردراوە.\nنیوتن بیست و پێنج ساڵی دوایی تەمەنی خۆی لە دژایەتی کردنی لیبنزدا بەسەر برد کە یەکێک بوو لە نەیارانی ئەو، لیبنز ھەمیشە نیوتنی بە فێڵباز لە قەڵەم دەدا ئەویش ھەوڵی ئەوەی دەدا کە لە ڕێگەی سەلماندنی بیردۆزەکانییەوە بەر پەرچی لیبنز بداتەوە، لە ساڵی ١٦٧٠ بۆ سالی ١٦٧٢ نیوتن لێکۆڵینەوەیەکی چڕو پڕی لە سەر زانستی بینین ئەنجامدا و لە پاشانیش بەشێوەکی زانستیانە بۆچوونەکانی خۆی سەلماند، جاریکی دیکە نیوتن بۆ لێکۆلیینەوە لەسەر ئەو بنەمایانەی کیبلر دایڕشتبوو لەسەر کایەی کێشکردنی زەوی دەستپێکردەوە پاش ئەوەی ڕاوبۆچونی ھەردوو زانا (ھۆک و فلامیستد) ی سەبارەت بە دەرئەنجامەکانی لە لێکۆلینەوەکەی وەرگرت دەر ئەنجامی ئەو لیکۆلیینەوەیەی ئاشکراکرد کە یاساکانی جوڵەی لە خۆگرتبوو. لە ساڵی ١٧٠٣ دا نیوتن بە ھۆی شارەزایییەوە لە زانستی فیزیادا بو بە سەرۆکی ئەکادیمیای شاھانە، لە ساڵی ١٧٠٥ دا لەلایەن شاژنی بەریتانیای ئەو کاتەوە کە ناوی (ئان) بوو وەک ڕێزلێنانێک لە کارەکانی نازناوی سوار چاکی لێنرا.\nپەرتووکەکەی بەناوی «پرەنسیپە بیرکارییەکانی فەلسەفەی سروشتی» (بە لاتین: Philosophiæ Naturalis Principia Mathematica) کە ساڵی ١٦٨٧ دەرچووە، بە یەکێک لەو پەرتووکانە دادەنرێت کە گەورەترین کاریگەریی لە سەر مێژووی زانستدا ھەبووە و بناغەی بۆ بەشیکی گەورە لە میکانیکی کلاسیک داناوە. لەم پەرتووکەدا، نیوتن وەسفی یاسای ڕاکێشانی گەردوونی و ھەرسێ یاساکانی جووڵەی کردووە، کە زاڵێتی پەیدا کرد بەسەر ڕوانگەی زانستیی سێ سەدەی داھاتووی خۆیدا سەبارەت بە گەردوونی فیزیکی. نیوتن بە سەلماندنی تەبایی و جۆربوونی یاساکانی کیپلەر بۆ جووڵەی ھەسارەیی لەگەڵ بیرۆکەی ڕاکێشانەکەی خۆی، نیشانی دا کە جووڵەی شتەکان لە سەر زەوی و جووڵەی تەنە ئاسمانییەکان یەک کۆمەڵە یاسای سروشتی دەستی گرتووە بەسەر ھەردووکیاندا و بەم جۆرە ھیچ گومانێکی لە دەوروپشتی بیرۆکەی ناوەندێتیی خۆر نەھێشتەوە و ڕاپەڕینی زانستیی پێشخست.\nلە بیرکاریدا، نیوتن ئیعتیباری گەشەپێدانی ھەژماری جیاکاری و تەواوکاریی لەگەڵ گۆتفرید لایبنیتسدا کرد بە دووپارچەوە. ئەو ھەروەھا بیردۆزی دووڕستەییی گشتی پێدراوی سەلماند، گەشەی دا بەو شێوازە کە ئەمڕۆکە شێوازی نیوتن بۆ نزیکبوونەوە بە سفرەکانی فانکشنی پێ دەڵێن.\nشوێن و پایەی نیوتن ھەر بەرز و پلەدار بووە لە نێو زانایاندا، بەپێی ئەو ڕاپرسییەی ساڵی ٢٠٠٥ کە پەیوەندیدار بوو بە زانایانی «کۆمەڵگە شاھانە» ی بریتانیا، کە پرسی ڕاپرسیییەکە دەیوت (کام زانا گەورەترین کاریگەری لەسەر مێژووی زانست ھەبووە لە نێوان نیوتن و ئەلبەرت ئاینشتایندا، لە ئەنجامی ڕاپرسییەکەشدا نیوتن ئەو نازناوەی بەدەستھێنا، کە خاوەنی زۆرترین و گەورەترین کاریگەرەیە. لەگەڵ ئەوەی نیوتن کەسێکی باوەڕدار بووە ھەرچەندە پەیڕەوی ھیچ ئاینێکی سەرەکی نەکردووە. بە پێی کتێبی «مایکڵ ھارت» کە لە سالی ١٩٧٨ دا بڵاوی کردەوە تێیدا ناوی گرنگترین ١٠٠ کەسایەتی مێژووی مرۆڤایەتی نووسیوە و بە پێی پلە ڕێکیخستوون، نیوتنی لە پلەی دووەمدا داناوە.\nنیوتن یاسای جوولە و ھێزی ڕاکێشانی زەوی گشتیی داڕشت کە بۆچوونی زانستیی زاڵیان پێک ھێنا ھەتا شوێنی گیراوە لەلایەن بیردۆزی ڕێژەیی، واتە بیردۆزی ئەنیشتاین دەربارەی گەردوون. نیوتن پێناسە بیرکارییەکەی خۆی دەربارەی تاودانی زەویی بەکار ھێنا تا یاسای کێپلەری جووڵەی ھەسارەکان و، ھەژمارکردنی ھەڵکشان و داکشان و، ئاڕاستەی ئەستێرەی کلکدار و، یەکسانبوونی شەو و ڕۆژەکان و دیاردەی تر بسەلمێنێت ، بەمەش گومانی دەربارەی بوونی خۆر وەک چەقی سیستەمی خۆریی ڕەواندەوە. ھەروەھا ڕوونیکردەوە کە جوڵەی تەنەکان لەسەر گۆی زەوی و تەنە ئاسمانییەکان دەتوانرێ ھەژمار بکرێن بەپێی ھەمان بنەما. نیوتن بۆی دەرکەوت کە زەوی تەنێکی نیمچە گۆیییە و ھەردوو سەرەکەی پان یا تەختە (ئەندازە) یە، دواتر لەلایەن پێوانەی گێۆدێتیکی ماوپێرتویس، لا کۆندامینێ و چەندین کەسی تر دوپات کرایەوەو، بووە ھۆی بڕوا پێ ھێنانی زۆربەی زانایانی ئەوروپیی بە سەرکەوتنی میکانیزمی نیوتن بەسەر ھەموو سیستەمەکانی پێشوتر.\nنیوتن یەکەم تەلیسکۆپی کردەیی ڕەنگدانەوەی بنیاتنا و پەرەی بە تیۆری پێشکەوتووی ڕەنگ دا، کە لەسەر بنەمای تێبینیکردنی کە ئاوێزەیێک ڕووناکیی سپی جیا دەکاتەوە بۆ ڕەنگی شەبەنگی بەرچاو. کارەکەی ئەو لەسەر ڕووناکی لە کتێبێکی زۆر کاریگەر کۆکرابوویەوەبە ناوی ئۆپتیکس، کە لە ١٧٠٤ بڵاوکرابووەوە. ھەروەھا یاسایێکی دەربارەی کرداری ساردبوونەوە داڕشت. یەکەم بیردۆزیی دەربارەی ھەژمارکردنی خێراییی دەنگی داڕشت و، بیرۆکەی (شلەی نیوتنیی) پێشکەش کرد. سەرەڕای کارەکەی لەسەر ھەژمارکردنی جیاکاری و تەواوکاری، وەک بیرکاریزانێک نیوتن بەشداریی لە خوێندن دەربارەی زنجیرەی توانا کرد، سەرەڕای ناساندنی بیردۆزی کراوەی دوو ڕادەدار وەک ژمارە بێتوانەکان، ڕێگەیێکی دۆزییەوە بۆ نزیککردنەوەی ڕەگی فرمان و ھەروەھا ھاوپۆل کردنی زۆرینەی (کێرڤی کیوبیک پلەین).\nنیوتن کارمەندی کۆلێژی ترینتی بوو بەناونیشانی (فێڵۆ)، ھەروەھا بوو بە دووەم پرۆفیسۆری لوکاسیانی بیرکاری لە زانکۆی کامبریج. ئەو کەسێکی باوەڕداربوو بەڵام زۆر پابەندی مەسیحی نەبوو کە بە نھێنی و لای خۆیەوە بنەمای سیانە (بوونی سێ سەرچاوەی ڕۆح) ی ڕەت دەکردەوە. شتێکی نائاسایی بوو بۆ ئەندامێکی کۆلێژی کامبریجی ئەو کات، بەڵام ئەو ڕەتیکردەوە فەرمانەکانی کڵێسای پیرۆزی ئینگلتەرا جێبەجێ بکات. جیا لە کارکردنی لەسەر زانستی بیرکاری، نیوتن کاتێکی زۆری بۆ خوێندنی کیمیا و مێژووی ئینجیل تەرخانکردبوو، بەڵام زۆربەی کارەکانی لەو بوارانەدا زۆر دوایی مردنی بڵاوکرانەوە. لە ڕووی سیاسی و تاکەکەسیدا ئەو پەیوەست بە پارتی ویگ بوو، لە ٩/ ١٦٨٩ و ٢/ ١٧٠١، نیوتن خزمەتی دوو خولی کورتی کرد وەک ئەندام پەرلەمان وەک نوێنەری زانکۆی کامبریج. لە ١٧٠٥ ئەو وەک سوارچاکێک خەڵاتکرا لەلایەن شاژنە ئان. سێ دەیەی کۆتایی ژیانی لە لەندەن بەسەربرد، لە (١٦٩٦–١٧٠٠) بە خزمەت کردن وەک چاودێر لە سکەخانەی شاھانەو، لە (١٧٠٠–١٧٢٧) وەک مامۆستا کاریدەکرد، ھەروەھا لە (١٧٠٣–١٧٢٧) وەک سەرۆکی کۆمەڵگای شاھانە خزمەتیکردووە.\nبیرکاریزان جۆسێف لویس لاگرنگ دەڵێ کە نیوتن مەزنترین بلیمەت بووە کە تاوەکو ئێستا ژیابێت، ھەروەھا جارێکیان وتویەتی: نیوتن «خۆشبەختترین بووە، چونکە ئێمە ناتوانین لە جارێک زیاتر سیستەمێکی جیھانی بدۆزینەوە تا دایبمەزرێنین.» ئەلیکساندەر پۆپ شاعیری ئینگلیز، نوسەری پارچە بەناوبانگە نوسینەکەی سەرکێڵەکەی وتویەتی:\nسروشت و یاسای سروشت لە تاریکی شەودا خۆیان شاردۆتەوە.\nخودا گوتی «ڕێ بە نیوتن بدن» و ھەمووی ڕوناک بویەوە.\nنیوتن تا ڕادەیەک بێفیز بوو دەربارەی دەسکەوتەکانی، لە شوباتی ١٦٧٦ لە نوسراوێک بۆ ڕۆبەرت ھووک نوسیویەتی:\nئەگەر من زیاترم بینیبێت ئەوە بەھۆی دانیشتن لەسەر شانی زەبەلاحەکانەوە بووە، واتە بەھۆی ھەوڵەکانی ئەوانەی پێش خوم بووە.\nدوو لە نوسەران وا بیر دەکەنەوە کە ئەو وتەی سەرەوە، لە کاتێکدا نوسراوە کە نیوتن و ھووک لە گفتوگۆ دابوون دەربارەی دۆزینەوەی بواری بینایییەکان. ھێرشێکی لار بوو لەسەر ھووک (کەوا وتراوە کە باڵای کورت بووە و پشتی لار بووە)، نەوەک — یان جگە لە — لێدوانێکی بێفیزانە، لەلایەکی ترەوە، پەندە ناسراوەکە دەربارەی وەستان لەسەر شانی زەبەلاح، لەنێو ئەوانیتردا بڵاو کرایەوە لە سەدەی حەڤدە لەلایەن شاعیر جۆرج ھێربەرت (وتاربێژێکی پێشووی زانکۆی کامبریج و ھاوەڵی کۆلێژی ترینتی) لە جاکولای پرودێنتوم (١٦٥١)، وەک خاڵی سەرەکیی ئاماژەی پێکردبوو کە «کورتە باڵایەک لەسەر شانی زەبەلاحێک دوورتر دەبینێت وەک لە دوو»، وە وەک لێکچونێک دەبێت کەوا ئەو خۆی وەک کورتە باڵا بینیوە نەک ھووک.\nلە یاداشتنامەیەکی دواتردا، نیوتن نووسیبووی:\nمن نازانم چۆن دەردەکەوم بۆ جیھان، بەڵام بۆ خۆم تەنھا وەک کوڕێکی بچکۆلە دەردەکەوم کە لە کەنار دەریا یاری دەکات. خۆم نقوم بکەم لە ئێستادا و چەوێکی لووستر یان سەدەفێکی جوانتر لە ئاسایی بدۆزمەوە، لە کاتێکدا زەریای مەزنی ڕاستی لە بەردەممدا بە نەدۆزراوەیی پاڵکەوتووە. لە ١٨١٦، ددانێک کەوا دانراوە ھی نیوتن بووە بە ٧٣٠ پاوەند (٣٬٦٣٣ دۆلار) لە لەندەن فرۆشرا بۆ ئەریستۆکڕاتێک کە خستییە ناو ئەڵقەیەک.\nلە ٢٠٠٢ تۆماری گینیسی جیھانی وەک بایەخدارترین ددان ھەژماریکرد، کە لەوانەیە بە نزیکەیی نرخەکەی بکات با ٢٥٬٠٠٠ پاوەند(٣٥٬٧٠٠ دۆلار) لە کۆتایی ٢٠٠١. ئەوەی کە کڕیویەتی و ئەوەی کە ئێستا لایەتی نەزانراوە.\nپەیکەری نیوتن لە مۆزەخانەی زانکۆی ئۆکسفۆردی مێژووی سروشتی نمایشدەکرێت.\nپەیکەری نیوتن (١٧٣١) دەتوانرێ ببینرێت لە کلێسەی وێستمینستەر، لە باکووری دەروازەکە بەرامبەر بە شاشەی خۆرۆس، نزیک لە گۆڕەکەی.\nلە (١٦٩٤–١٧٧٠) لەلایەن پەیکەرتاش مایکل ڕیسبراک لە مەرمەری سپی و خۆڵەمێشی دروستکرا، لەلایەن تەلارساز ویلیەم کێنت کاری نەخشەکێشانی بۆ کرا.\nتایبەندمەندیی پەیکەرەکە بریتییە لەوەی کەوا نیوتن پاڵکەوتوە لەسەر تابووتێکی بەردین، ڕاست قۆڵی لەسەر کۆمەڵێک لە کتێبە مەزنەکانی داناوە و بە دەستی چەپی ئاماژەی بۆ تابلۆیەک کردووە کە بە شێوەیەکی بیرکاریانە نەخشەی بۆ کراوە.\nلەسەر ئەو قووچەکێک و گۆی زەویێکی گەردوونی ھەیە کە نیشانەی کەلووەکان و ڕێچکەی ئەستێرەی کلکدارەکەی ساڵی ١٦٨٠ نیشان دەدات. کە مناڵی نیمچە ڕووت ھێما بۆ ئامێری وەک تەلیسکۆپێک و ئاوێزە دەکەن.\nنوسینە ھەڵکۆڵدراوەکەی سەر بنکەکە بەم شێوەیە وەرگێردراوە:\nلێرە ئایزەک نیوتن نێژراوە، سوارچاک، کە ھێزێکی ھزری نزیک خواوەندانەی ھەیە، و بنەمای بیرکاری سەرنجراکێشانەی تایبەت بە خۆی ھەبووە. ھەروەھا گەڕا بەدوای ئاراستە و شێوەی ھەسارەکان، ڕێچکەی ئەستێرەی کلکدار، ھەڵکشان و داکشانی ڕوبارەکان، لێکنەچونەکان لە تیشکی ڕووناکیو، ئەوەی کە لەوەوپێش ھیچ زانای دیکە نەھێناوەتە بەرچاو، تایبەتمەندییەکانی ڕەنگەکان و ئەوەی کە بەرھەمیان ھێنا.\nکارامە، دانا و بەوەفا، لە ڕوونکردنەوەکانی بۆ سروشت، کلتوری کۆن و کتێبی پیرۆز، بێتاوانی دەکات بەھۆی فەلسەفەی خودای شکۆمەند و بەدەسەڵات و باش و، دەربڕینە سادەکانی ئینجیل بەپێی ڕەفتارەکانی.\nمرۆڤایەتی بە بوونی ئەم مرۆڤە بەنرخە دڵخۆشە! ئەو لە ٢٥ کانونی یەکەم ١٦٤٢ لەدایکبووەو، لە ٢٠ ئازار ١٧٢٦–٧ کۆچیدوایی کردووە. — وەرگێڕدراوە لەلایەن گی. ئێڵ سمایث، کۆتەڵەکان و پاسەوانی کەنیسەی ڕوحی پۆڵی پیاوچاک و، ھی کلێسەی وێستمینستەر (١٨٢٦)، دوو، ٧٠٣–٧٠٤.\nلە ١٩٧٨ تا ١٩٨٨، وێنەیەکی نیوتن کە لەلایەن ھاری ئێککلێستۆنێ دروستی کرابوو، لە لەسەر زنجیرە پارەی ١ پاوەند بڵاو کرایەوە لەلایەن بانکی ئینگلتەرا (دوایین ١ پاوەند وا تێبینیکراوە کە لەلایەن بانکی ئینگلتەرا بڵاو کرابێتەوە).\nنیوتن لەسەر لا پێچەوانەکەی تێبینییەکان دەردەکەوێت کە ھەڵگری کتێبێکە و یاوەری تەلیسکۆپێک دەکات، ھەروەھا ئاوێزەیەک و نەخشەیەکی کۆمەڵەی خۆری ھەڵگرتووە.\nنیوتنی ئێدوادەو پاۆلۆززیی، لەدوای ویلیەم بلێیک (١٩٩٥)، لە دەرەوەی پەرتوکخانەی بەریتانی\nپەیکەرێکە بونی ھەیە، کە نیوتن سەیری سێوێک لە سەر پێیەکانی دەکات، دەتوانرێ لە مۆزەخانەی مێژووی سروشتی زانکۆی ئۆکسفۆرد ببینرێت.\nپەیکەرێکی برۆنزی گەورەی نیوتن، لەدوای ویلیەم بلێیک، لەلایەن ئێدوادەو پاۆلۆززی، لە ساڵی١٩٩٥ دروستکراوە کە سروشی لە ھەڵکەندراوی بڵەیک وەرگرتووە، لە گۆڕەپانی پەرتوکخانەی بەریتانی لە لەندەن نمایشکراوە.\n^ Michael White, Isaac Newton (1999) page 46 Archived ٢٧ی نیسانی ٢٠١٦, لە وەیبەک مەشین.\n^ "وەشانی ئەرشیڤکراو". لە ڕەسەنەوە ئەرشیڤ کراوە لە ٢٧ی تەممووزی ٢٠١٢. لە ڕێکەوتی ١٤ی ئابی ٢٠١٢ ھێنراوە. پارامەترەکە |deadurl= پشتگوێ خرا (یارمەتی); بەدواداچوون بۆ ڕێکەوت بکە لە: |access-date=, |archive-date= (یارمەتی)\nوەرگیراو لە «https://ckb.wikipedia.org/w/index.php?title=ئایزک_نیوتن&oldid=716817»\nدواجار لە ٢١:٢٤ی ١٣ی ئەیلوولی ٢٠٢٠ دەستکاری کراوە\nئەم پەڕەیە دواجار لە ٢١:٢٤ی ١٣ی ئەیلوولی ٢٠٢٠ نوێ کراوەتەوە.


مامۆستا فاتیح شارستێنی / ڕووداوێكی ڕاسته‌قینه - Yeane.Org ماڵپەری یانی\nڕووداوێكی ڕاسته‌قینه له گوندی مۆتلیجه‌ی سه‌ر به شاره‌دێی ( ئاغجه‌له‌ر )\nتكایه بڵاوی بكه‌نه‌وه به‌سه‌رهاتێكی زۆر زۆر كاریگه‌ره بزانه چۆن خوای گه‌وره دوعای ئه‌م پیره پیاوه‌ی قبوڵكرد !!\nمامۆستا فاتیح شارستێنی / ڕووداوێكی ڕاسته‌قینه له گوندی مۆتلیجه‌ی سه‌ر به شاره‌دێی ( ئاغجه‌له‌ر ) .\nPost by Yeane Site | ماڵپةرى يانـى.


زیاتر لە 30 كەس لەزیندانیانی چاكسازی كەرخ تووشی كۆرۆنا بوون\n2020-07-05 [11:16 AM]\nوەزارەتی دادی عێراق تووشبوونی 31 زیندانی لە چاکسازییەکی بەغدا بە کۆرۆنا راگەیاند و داواش دەکات ژمارەی پشکنینەکان زیاد بکرێت.\nکامیل ئەمین، بەڕێوەبەری فەرمانگەی چاکسازیی سەر بە وەزارەتی دادی عێراق بە رۆژنامەی سەباح-ی عێراقی راگەیاند: " 31 زیندانی لە کۆی 600 زیندانی چاکسازیی کەرخ تووشی ڤایرۆسی کۆرۆنا بوون، کە تەمەنیان لەنێوان 18 بۆ 22 ساڵە.\nکامیل ئەمین دەڵێ "تووشبووەکانی کۆرۆنا لە چاکسازییەکە، سەرجەمیان رەوشی تەندروستییان جێگیرە و تاوەکو ئێستاش زیاتر لە 225 زیندانی پشکنینی کۆرۆنایان بۆ کراوە"، داواش دەکات ژمارەی پشکنینەکان زیاد بکرێت.\nچاکسازییەکە خۆی شوێنی 250 کەسە، بەڵام 600 کەس تێیدا جێگەیان کراوەتەوە، لەدوای بڵاوبوونەوەی پەتاکەش لەنێو زیندانییەکان، بەگوتەی کامیل ئەمین "بەشێکی زیندانییەکان گوازراونەتەوە زیندانی رەشاد تاوەکو شوێنی تووشبووان لە ساغەکان جیادەکرێتەوە".\nپێنجشەممەی رابردوو، عەلی بەییاتی، ئەندامی کۆمیسیۆنی مافەکانی مرۆڤ (کە سەر بە پەرلەمانی عێراقە)، هۆشداری دابوو لە داڕمانی رەوشی تەندروستی لە گرتووخانەکان و گوتبووی ژمارەیەکی زۆر کارمەندی گرتووکانەکان، هەروەها زیندانییەکان تووشی کۆرۆنا بوون.\nبەگشتی تائێستا زیاتر لە 58 هەزار کەس لە عێراق تووشی ڤایرۆسی کۆرۆنا بوون، لەو ژمارەیەش 31 هەزار و 77 کەسیان چاکبوونەتەوە، لەبەرامبەریشدا زیاتر لە دوو هەزار و 368 کەسیش بەهۆی ئەو پەتا جیهانییەوە گیانیان لەدەستداوە.


کۆرسی فێربونی Android\nAndroid سیستەمێکی کار پێکەرە بۆ مۆبایلە زیرەکەکان و تابلێتەکان و تەنانەت کاتژمێرە زیرەکەکانیش، بەپێی دوایین ئامار بە نزیکەیی ٪٨١ ی ئامێرەکان کار بە سیستەمی Android دەکەن وە ٪١٥ ی ئامێرەکان کار بە سیستەمی IOS دەکەن . بۆیە دەتوانین بڵێین Android زۆرترین ڕێژەی وەرگرتووە و لە هەموو سیستەمەکانی تر باوترە تەنانەت ئێستا لە زۆربەی ئامێرەکانی ناو ماڵ یش بەکار دێتن , وە Android ئاسانکاری زۆری کردووە بۆ گەشەپێدەران بۆ نووسینی کۆدەکانیان و دروست کردنی پڕۆگرامەکانیان ، بۆیە ئێمەش لەو کۆرسە دا هەوڵ دەدین ئاشناتان بکەین بە Android .\nAndroid پیویستی بە دوو زمانی بنچینەیی هەیە (Java , XML) لە وانەکان ئاماژە بەوە دەکەین کە ئەمانە بۆ چی گرنگن ، ئەم کۆرسە وەک و دەستپێکێک دادەنرێت ،هەوڵ دەدەین ئاشناتان بکەین بەو زمانانە ، وە ئەگەر فێرخواز ئارەزوو دەکات زۆر شارەزا بێت و کۆرسەکە زوو تەواو بکاتن ئەوا پێویستە ئەم دوو زمانە بەباشی بزانێتن ، ئەگەرنا هەر هیچ نەبێ دەبێ تۆزەک زانیاری هەبێت لەسەر زمانی JAVA دەتوانن لەڕێی ئەم بەستەرەی خوارەوا بچنە ناو کۆرسی JAVA\nچەند کۆرسێکی تریشمان هەیە گەر ئارەزووی فێربونی دەکەن :\nhttp://ellieruby.com/live-feed/?share=google-plus-1 سەرەتایەک بۆ ئاردوینۆ\nsource url سەرەتایەک بۆ زمانی follow link PHP\nسەرەتایەک بۆ atarax 25 mg pendant la grossesse PDO\n1-دامەزراندنی پڕۆگرامە پێویستیەکان\n2-نوسینی یەکەم پڕۆگرام Hello Word\n3-بەکارهێنانی (Button , TextView)\n4-تەواوکەری وانەی 3 و لەگەل (Edit Text)\n5-باسکردنی فۆڵدەری Value\n6-جۆرەکانی Edit Text هەروەها Auto Complete Text\n7-باسکردنی CheckBox , RadioButton , RadioGroup\nهەر بابەتێکی تر زیاد کرا لەم لیستە دەردەکەوێت


ئێزدییەکان: مام جەلال هێمای پێكەوەژیانی گەلانی ناوچەكە بوو – کوردی – RojNews.News\nئێزدییەکان: مام جەلال هێمای پێكەوەژیانی گەلانی ناوچەكە بوو\n02/03/2020 - 4:42:36 pm\nدووشەممە, 9 أكت 2017 – 10:41\nڕۆژنیوز- ئیبراهیم ئێزدی\nئێزدییەکانی سنووری شارۆچکەی شەنگال، دڵگرانی خۆیان بۆ کۆچی دوایی مام جەلال دەردەبڕن، هاوڵاتییەکی ئێزدیش دەڵیت:”مام جەلال هێمای پێكەوەژیانی گەلانی ناوچەكەبوو”.\nمام جەلال، سکرتێری گشتیی یەکێتی نیشتیمانی کوردستان و سەرۆک کۆماری پێشووی عێراق، ڕۆژی ٣ی ئەم مانگە لە تەمەنی ٨٤ ساڵیدا کۆچی دوایی کرد، هاوڵاتیانی ئێزدی سنووری شارۆچکەی شەنگالی سەر بە شاری موسڵیش، باسی ڕۆڵی مام جەلال دەکەن.\nمەهداوی عەیدو، كارگێڕی كۆمیتەی ڕۆژهەڵاتی یەکێتی نیشتمانی کوردستان لە گوندی بۆركی سەر بە شارەدێی سنونێ لە شارۆچکەی شەنگال، بۆ ڕۆژنیوز وتی:”لە سەرەتاوە سەرەخۆشی خۆمان ئاراستەی بنەماڵەی مام جەلال و هەمووکەسانی ئاشتیخواز دەكەم،چونکە هەمیشە مام جەلال پشتگیری لە مافی مرۆڤ و كەمەئاینیی و نەتەوەكان دەكرد، بۆیە ئێمەش وەكو كەم ئاینییەک لە عێراق و هەرێمی كوردستان، زۆر دڵگرانین بە كۆچی داوی مام جەلال”.\nعەیدۆ، لە بەردەوامی قسەكانیدا وتیشی:”ئێمە وەكو یەكێتی نیشتیمانی كوردستان لە شەنگال، بەڵێن بە خەڵكی خۆمان دەدەین، ئەوەندەی لە دەستمان بێت بەرگری لە مافی خەڵكی خۆمان دەكەین، هەمیشە پشتگیریی لە یەکگرتوویی ئێزدییەكان دەكەین، لەسەر ڕێبازی مام جەلال بەردەوام دەبین، ئێمە وەكو ئێزدییەکان، ئەگەر یەك دەست و یەك ئامانج بین، یەكێتی پشتگیرییمان دەكات”.\nهاوڵاتییەكی تری گوندی بۆرکی بەناوی سمۆ یوسف، قسەی بۆ ڕۆژنیوز كرد و وتی:”مام جەلال بەبێ جیاوازی بەرگری لە مافی هەموو خەڵكی عێراق دەكرد، بەڵام بەداخەوە لەكاتی نەخۆش كەوتنی مام جەلالدا، ڕۆژ بە ڕۆژ عێراق بەرەو ئاڵۆزیی چوو، كێشە لەم وڵاتە ڕووی لە زیادبوون كرد، مام جەلال هێمای پێكەوەژیانی گەلانی ناوچەكە بوو”.\nهەر لەسەر کۆچی دوایی مام جەلال، خەیری خدر، هاوڵاتییەکی تری گوندی بۆرکی، سەرخۆشی لە هەموو خەڵكی كوردستان كرد و وتی:”لەم كاتە هەستیارەدا كە مام جەلال كۆچی دوایی كرد، كاریگەرییەكی گەورەی لەسەر ناوچەكە دروست كرد، ئێمەش وەكو ئێزدی زۆر دڵگرانین بە كۆچی دوایی مام جەلال”.\n“ئازادیی ئۆجالان خەونەکانی گەلەکەمان بەدی دەهێنێت”\n"ئازادیی ئۆجالان خەونەکانی گەلەکەمان بەدی دەهێنێت"


Mewda Media | زانیاری نوێ لەبارەی رەوشی کەشوهەوای شارەکان دەخرێتەڕوو\nزانیاری نوێ لەبارەی رەوشی کەشوهەوای شارەکان دەخرێتەڕوو\nبەڕێوەبەرایەتیی کەشناسی و بوومەلەرزەزانی هەرێمی کوردستان راگەیەندراوێکی لەبارەی کەشوهەوای ئەمشەو و رێژەی باران بارینی 12 کاتژمێری رابردووی بە ملم بڵاوکردەوە.\nلە راگەیەندراوەکەدا هاتووە "پێشبینى دەکرێ ئەمشەو ئاسمانى هەرێم هەوری تەواو بێت، بۆ شارى هەولێر، باران بارین لە درەنگانى شەو دەستپێدەکات باران بارینەکە بە شێوەى نمە باران بۆ بارانى بەلێزمە و هەورە تریشقە دەبێت لە دوای نیوەشەو تا بەرەبەیان، پێشبینى دەکرێت (12-16) ملم ببارێت پاشان باران بارین و هەورە تریشقە بۆ سبەى رۆژی هەینى بەردەوامی دەبێت".\nئەوەش هاتووە "شارى سلێمانى، باران بارین کە جار جار هەورە بروسکەشى لە گەڵ دەبێت لە دوای نیوە شەو دەستپێدەکات بە شێوەى نمە باران و بارانى مام ناوەند تا بەرەبەیان و پێشبینى دەکرێت (15-20) ملم ببارێت پاشان بۆ رۆژی هەینى باران و هەورە بروسکە بەردوام دەبێت بە شێوە بچڕ بچڕ تا ئێوارە، شارى دهۆک، باران بارین لە دوای نیوەشەو دەستپێدەکات بەشێوەى نمە باران بارانى مام ناوەند پێشبینى دەکرێت (8-10)ملم ببارێت تا بەرەبەیان پاشان باران بارین بۆ ڕۆژی هەینى تا ئێوارە بەردەوام دەبێت بە شێوەى بچڕ بچڕ".\nکەشناسی ئاماژەی بەوەداوە "شاری هەڵەبجە، باران بارین دەستىپێکردووە وە پێشبینىش دەکرێت لە دوای نیوە شەو بارانى بە لێزمە و هەورە بروسکەش دەستپێبکات (14-18) ملم ببارێت تا بەرەبەیان پاشان باران بارین بۆ ڕۆژی هەینیش بەردەوام دەبێت بە شێوەى بچڕ بچڕ تا ئێوارە، شارى کەرکوک، لە دوای نیوە شە باران بارین و هەورە تریشقە دەست پێدەکات پێشبینیش دەکرێت (10-12)ملم ببارێت پاشان بەردەوام دەبێت بۆ ڕۆژی هەینى بە شێوەى بچڕ بچڕ تا ئێوارە ".\nباس لەوەشکراوە "ناوچەکان گەرمیان، باران بارین لە هەندێک ناوچە دەستىپێکردووە پێشبینیش دەکرێت لە دوای نیوەشەو دەستپێبکاتەوە بە شێوەى باران بە لێزمە و هەورە تریشقە بە تایبەت لە مەیدان و خورماتوو وە بۆ رؤژی هەینیش بەردەوام دەبێت، ناوچەکان راپەڕین، باران بارین و هەورە بروسکە دەستپێدەکات لەدوای نیوەشەو و بەردەوام دەبێت تا بەرەبەیان پاشان تا ئێوارەی هەینى بە شێوە بچڕ بچڕ".\nئەوەشخراوەتەڕوو "هەندێک ناوچە وەکو بەردەڕەش ئاکرێ و دەوروبەرى ئەگەری باران و هەورە تریشقەى هەیە لە بەرەبەیاندا، لە سەرجەم ناوچەکانى باکوور و رۆژهەڵات باران بارینى مام ناوەند دەبارێت و بەفری لە ناوچە شاخاوییەکان دەبارێت و تەم مژ دروست دەبێت مەودای بینین کەم دەبێتەوە، هەروەها بۆ ئەو ناوچانەى بارانى بەلێزمە وهەورە تریشقەى خێرا و کورت خایەنى لێ دەبارێت بەرزبوونەوەى ئاستى ئاو مسۆگەرە".\nئەمەش بارانى 12 کاتژمێرى ڕابردووی هەندێک لە ناوچەکانى هەرێم:\nخانەقین 0.5 ملم.


📅 27-08-2018 - دەرسیم هێشتا دەسووتێت! رێکەوت و رووداو (کڕۆنۆلۆژیا)\n📅 کاتی تۆمارکردن Aug 27 2018 12:00AM\n👁 ئەم بابەتە 3,848 جار بینراوە\nباکووری کوردستان - درەنگانی شەوی رابردوو سوپای تو [ زۆرتر... 👁] ✖ ✖ 14 0 ✔ 99% ✍ هـ.ب. 27-8-2018 0:00:00\n📊 شوتی پێنجوێن.. بەرهەمی زۆر و بازاڕی کەم ئامار و راپرسی\n📅 کاتی تۆمارکردن Aug 27 2018 9:51AM\n👁 ئەم بابەتە 857 جار بینراوە\nدواڕۆژ، راپۆرتی رێبین حەسەن بەهۆی هەڵکەوتەی جوگر [ زۆرتر... 👁] ✖ ✖ ✖ 0 1 ✔ 93% ✍ هـ.ب. 27-8-2018 9:51:58


ڕۆڵی میدیا له‌سه‌ر زمان و كولتوور! به‌شی ١ ئاریتما محه‌ممه‌دی\nكۆمه‌ڵگاكانی پێشكه‌وتووی سه‌رده‌می ئه‌مڕۆ خاوه‌ن میدیایه‌كی زانستیی و سه‌ربه‌خۆن كه ڕاشكاوانه ده‌سه‌ڵات و كوموكووڕییه‌كانی وڵات به چه‌شنێكی زانستیی ڕه‌خنه ده‌كه‌ن و به‌پێی به‌ڵگه هه‌وڵ ده‌ده‌ن كه\nڕووماڵی گه‌نده‌ڵییه‌كان بكه‌ن. هاوكات میدیایه‌كی زانستیی و سه‌ربه‌خۆ ڕۆڵی ڕێكخستنی چینوتوێژه‌كانی كۆمه‌ڵگاش ده‌گێڕێت و ڕاسته‌وخۆ كاریگه‌ریی ئه‌رێنیی و نه‌رێنیی له‌سه‌ر كۆمه‌ڵگا داده‌نێت. هه‌روه‌ها میدیایه‌كی زانستیی و سه‌ربه‌خۆ له پته‌و كردنی یه‌كێتیی نێوان چینه‌كانی كۆمه‌ڵگا ڕۆڵی گرینگ و كارامه ده‌گێڕێت و له ئاره‌سته كردنی ستراتیژیی نه‌ته‌وه‌یی شوێندانه‌ر ده‌بێت. بۆیه وڵاتانی پێشكه‌توو خاوه‌ن میدیاگه‌لێكی به‌رفه‌راوانن كه بوونه‌ته هۆكاری سه‌ره‌كیی بنبڕ كردنی گه‌نده‌ڵیی سیاسیی، كۆمه‌ڵایه‌تیی و ئابووریی. بوونی له‌قه‌كانی میدیا به چه‌شنێكی سه‌ربه‌خۆ و زانستیی له هه‌ر وڵاتێكدا وه‌ك پێوه‌ری پێشكه‌وتنی سیاسیی ئه‌و وڵاته ئه‌ژمار ده‌كرێت. ئه‌مه‌ش ده‌بێته هۆی جێگیربوونی كۆڵه‌كه‌كانی بنبڕكردنی گه‌نده‌ڵیی و هاتنه كایه‌ی ده‌سه‌ڵاتێكی دادپه‌روه‌ر كه میدیا ڕۆڵی پاسه‌وانی به‌سه‌ردا ده‌گێڕێت. ئاریتما موحه‌ممه‌دی\nمیدیا له ماوه‌ی سه‌د ساڵی ڕابردوودا شۆڕشێكی مه‌زنی به خۆیه‌وه بینیوه و هه‌نووكه وێنه‌ك به‌بێ هه‌بوونی هیچ نووسراوه‌یه‌ك له‌سه‌ری ده‌توانێ له ماوه‌یه‌كی زۆر كورتدا په‌یامی سه‌ره‌كیی خۆی به باشترین شێوه به زۆربه‌ی ناوچه جیاوازه‌كانی جیهان بگه‌یه‌نێت و كاریگه‌ری له‌سه‌ر سۆز و هه‌ستی نه‌ته‌وه‌كانی جیاواز و دوور لێك دابنێت. ده‌كرێ به بڵاو كردنه‌وه‌ی وێنه‌یه‌ك په‌یامێك له ماوه‌یه‌كی زۆر كورتدا بگه‌یه‌نیته سه‌رتاسه‌ری جیهان، ئه‌مه‌ش به كه‌ڵك وه‌رگرتن له له‌قوپۆكانی دیكه‌ی میدیا كه كاریگه‌ریی ڕاسته‌وخۆیان له‌سه‌ر هزروبیری مرۆڤ هه‌یه. بێگومان ئه‌مڕۆ له سه‌رده‌مێكی پێشكه‌وتوودا ژیان تێپه‌ڕ ده‌كه‌ین و میدیای ئه‌مڕۆش له زه‌نجیره و كۆمه‌ڵێك تۆڕی پێكه‌وه گرێدراو پێك دێت كه هه‌رهه‌موو تۆڕه‌كان له گه‌یاندنی په‌یام به چه‌شن و شێوه‌ی جیاواز ڕۆڵی گه‌وره و مه‌زن ده‌گێڕێن. هه‌ر ئه‌مه‌ش بووه‌ته هۆی ئه‌وه‌كه دوونیا به گوندێكی بچووك پێناسه بكرێت.


لەدوای جەنگی جیھانی دوەمەوە رۆژھەڵاتی ناوەراست بۆتە گۆرەپانی یەکلایی کردنەوە ململانیە سیاسیەکانی دەوڵەتە زلھێزەکان و سەرمایەدارەکان کەھەمیشە مەترسی بوونە بۆ سەر چینی پرۆلیتار و دەوڵەتی سۆسیالست و ئەودەوڵەتانەی کە سیتمی خۆ بژێوی پەیرەو دەکەن.\nدەبینین ئەمریکا لە ئیستادا لەپێناو بەرژەوەندی و بازرگانی بەدەست ھێنانی بەرژەوەندیەکانی، کۆماری ئیسلامی ئێران وەکو دێوێک نیشانی دەوڵەتە سونەکانی ئاسیا ئەدات و لەپێناوی پاراستینیان لەم دێوەو ساغکردنەوەی چەک و تەقەمەنیەکانی و بەتاڵ بردنی نەوت و کەرەستەکانیان ووڵاتی ئێرانی وەکو چەکێک بەکار ھێناوە بۆ بەدەست ھێنانی ئارەزوەکانی خۆی.\nئەوەی لەساڵانی پێشو و دروست بوونی داعش بینیمان کە ھێزێکی تیرۆرستی دروستکراو بوون کە بۆ راگرتنی باڵانسی نێوان شیعە و سونە دروستکرابوون بەتایبەتی لەسوریاو عێراقدا ھەتاوەکو تەقەمەنی و چەکەکانی لەم وڵاتانەدا تاقی بکاتەوەو ھەم لێرەش ساغیان بکاتەوە، بەڵام لەدوای ئەوەی دا عش بووە ھۆی مەترسی بۆسەر جیھان و لەو سنورە زیاتری بەزاند کەبۆی دیاری کرابوو ھەڵسا بەلەناو بردو لێدانی،\nئەمریکا تاسەر دۆستی ھیچ کەس نیە لەئێستاداو لەم باردۆخەدا ئەمریکا نەپشت لە سوعدیە ئەکات و نە ھێرشی داگیرکاری دەکات بۆسەر ئێران تەنھا پرو پاگەندەو ترسە بڵاوی کردۆتەوە ئەمریکا ھیچ کارێکی بە ئێران نەماوە بەڵام بۆ لەناوبردنی ھەرگیز ھێز بەکار ناھێنی تەنھا بە گەمارۆی ئابوری و ئابولقەدانی وا دەکات گەلی ئێران پێشیوی ببنەوەو ناخۆی وڵاتەکەیان تێک بدەن، چونکە ئەمریکا ھیچ کات نایەوی باڵانسی شیعەو سونەکان لە رۆژھەڵاتی ناوەراست تێک بچێت ئامانجی ئەمرێکا راگرتنی باڵانسە لەنیوانیاندا،\nئێرانیش بەنمایشی سەربازی و مانۆر ھێزی خۆی لەمیدیاکان نیشان ئەداو نایەوێ چۆک دابدات و ساڵھایە لەزاری سەرۆکەکانی ئێرانەوە ھەرەشەی توند و قسەی زل دەبیستین بەڵام تاکە ھەرەشەیەکیشی نەبردۆتە سەر، ئێستاش بەبڵاو بونەوەی شەری نێوان ئەمرێکاو ئێران تەواوی ناوچەکەی مەشغوڵ کردوە کە ئەمە جگە لەسینارۆیەکی نێوان ئەم دوو دەوڵەتە بۆ قەبەکردنی ئێران و ترساندنی ووڵاتە سونەکان ھیچی تر لەئارادا نیە،ئەمریکا بە بیانووی پارێزگاری کردنیان لە مەترسیەکانی ئێران بۆ سەر چەند وڵاتێ ھاوپەیمانی بەستوەو بازرگانی بەئێرانەوە دەکات و چەک و تەقەمەنیەکانی ساغ دەکاتەوە و نەوتی ئەم ووڵاتەنە بۆخۆی دەبات.\nبەڵام لەئێستادا ئێران مەترسی بۆسەر ناوچەکەو بەرژەوەندیەکانی ئەمرێکا دروست کردوە، لێردا پرسیارێک دێتە پێشەوە،\nئایا شەڕی ئێران و ئەمریکا روودەدات؟\nدەوڵەتی ئەمریکا بۆ بەچۆکدادانانی ئێران جگە لە گەمارۆی ئابووری کەمەرشکێن ماوەیەکە دەستی کردووە بە هێنانی چەندین کەشتی فرۆکە ھەڵگر و چەکی قەبەو فرۆکە، بەڵام لەراستیدا ئەمریکا لەم کارەیدا دەیەوێ چەند ئامانجێک بپێکێت، ئەم هەڵوێستەی ئەمریکا جگە لە گوشار خستنە سەر کۆماری ئیسلامی بۆ ئەوەی بەتەواوی تەسلیمی ئەمریکا بێت، لەلایەکی دیکەوە بازار گەرمییەکە بۆ هەڵبژاردنەوەی دووبارەی تڕامپ لەساڵی ۲٠۲٠دا کە لەئەگەری تەسلیم بوونی ئێران و رێککەوتنێکی نوێ وەک ئەوەی ترامپ دەیەوێ شتێکی دوور لەچاوەڕوانی نییە، لەئەگەری چۆکدانەدانی نەبوونی کۆماری ئیسلامیدا رەنگە ئەمریکا چەند گورزێکی سەربازی لەکۆماری ئیسلامی بووەشێنێت کە ئێران ناچار بە پاشەکشە لەناوچەکە بکات کە ئەمەیان دیسان دوو خوێندنەوەی بۆدەکرێت، یەکەم لەوانەیە ئێران بەگەرەنتی وەرگرتن لە ئەمریکا لەناوچەکە پاشەکشە بکات و پشتی گرووپە چەکدارە تیرۆریستیەکانی سەر بەخۆی بەردا کە بە سەرنجدان بە رابردووی کۆماری ئیسلامی چونکەئەو گرووپانە بەدرێژایی تەمەنی کۆماری ئیسلامی وەک سوپابۆ رژیم کاریان کردووە، ئەگەری دووەم وەڵامدانەوەی کۆماری ئیسلامییە کە ئەگەر ئەمە رووبدات شەڕێکی گشتگیر داوێنی کۆماری ئیسلامی دەگرێت کە دیارە ئاکامەکەی رووخانی رژیمە بەڵام زۆر زەحمەتە کاری وا روبدات.


كێشه‌كانی كوتله‌ی عه‌ره‌بی قوڵتر ده‌بنه‌وه‌خه‌لیل حه‌دیدی: ره‌مله كفری نه‌كردووه\nكه‌ركوك/ 9ی ئایاری 2019/ ههریهك له خهلیل حهدیدی و رهمله عوبێدی، ئه‌ندامانی كوتلهی عهرهبی له ئهنجومهنی پارێزگا باسی كێشه ناوخۆییهكانی كوتله‌كه‌یان ده‌كه‌ن فۆتۆ: گۆران بابان\nدوو ئه‌ندامی ئه‌نجومه‌نی پارێزگای كه‌ركوك، ناڕه‌زایی ده‌رده‌بڕین به‌رانبه‌ر كوتله‌ی عه‌ره‌بی و هانا بۆ دادگا ده‌به‌ن، ئه‌وه‌ش دوای قوڵبونه‌وه‌ی زیاتری كێشه‌كانی ئه‌و كوتله‌یه به‌هۆی چه‌ند پرسێكه‌وه، له نێویاندا هه‌وڵه‌كانی دورخستنه‌وه‌ی جێگری سه‌رۆكی لیژنه‌ی پرۆژه‌كان.\nئه‌مڕۆ پێنجشه‌ممه 9ی ئایار هه‌ریه‌ك له خه‌لیل حه‌دیدی و ره‌مله عوبێدی، ئه‌ندامانی كوتله‌ی عه‌ره‌بی له ئه‌نجومه‌نی پارێزگا كۆنگره‌یه‌كی رۆژنامه‌وانییان ئه‌نجامدا له‌باره‌ی كێشه ناوخۆییه‌كانیانه‌وه، ئه‌وه دوای ئه‌وه‌ی به‌ناوی كوتله‌كه‌وه بڕیاری گۆڕانكاریی درا له لیژنه‌كاندا.\nخه‌لیل حه‌دیدی له‌و كۆنگره‌یه‌دا كه په‌یامنێری (كه‌ركوك ناو) ئاماده‌ی بوو، وتی "ره‌ملە خۆ كفری نەكردووە كاتێك ژمارەیەك تێبینی لەسەر پرۆژەو سەرچاوەكانی هەبووە و پێیوابووە ناكرێت پارەی پتڕۆدۆلارەكە كە بڕەكەی 63 ملیار دینارە بەو شیێوە ناڕوون و ناشەفافە لەئەنجومەن تێپەڕێنرێت".\nله چه‌ند رۆژی رابردودا، كوتله‌ی عه‌ره‌بی به واژۆی چوار ئه‌ندامیه‌وه، داوای دورخستنه‌وه‌ی ره‌مله عوبێدی كرد له جێگری سه‌رۆكی لیژنه‌ی پرۆژه‌كانی ئه‌نجومه‌ن، ئه‌وه‌ش به‌بێ خواستی خۆی.\n"خواستی دورخستنەوەی رەملە حەمید لەپۆستەكەی بەتایبەت كە داواكارییەكە خواستی خودی بەشێك لەئەندامانی كوتلەكەی خۆیەتی گومانی زۆرمان لادروست دەكات ئاخۆ بۆچی لەم كاتەدا ئەم داواكاریە دەخرێتەڕوو".\nحه‌دیدی جه‌ختیكرده‌وه "وەك بەشێك لەئەندامانی كوتلەكە دژی ئەو خواستەین و داوای مانەوەی ڕەملە حەمید لەپۆستەكەیدا دەكەین".\nوەك بەشێك لە ئەندامانی كوتلەی عه‌ره‌بی داوای مانەوەی ڕەملە حەمید ده‌كه‌ین لەپۆستەكەی\nره‌ملە حەمید عوبێدی، جێگری سەرۆكی لیژنەی پرۆژەكان و ئاوه‌دانكردنه‌وه له ئه‌نجومه‌نی پارێزگا له كۆنگره‌كه‌دا وتی "لەبەرامبەر هەڵوێستەكانم دژی ناڕوونی پرۆژە پێشنیازكراوەكان فشار و موزایەقات خراوەتە سەرم، رێگریی لە راگەیاندكاران دەكرێت چاوپێكەوتنی ڕۆژنامەوانیم لەگەڵ ئەنجامبدەن و رێناده‌ن ئه‌و هاوڵاتیانەی بۆ كاری ڕۆژانەی خۆیان كاریان بەلیژنەكە هه‌یه چاویان به‌من بكه‌وێت".\n"من پێیاندەڵێم ئێوە درەنگكه‌وتون، من لەهەڵوێستەكانم بەردەوام دەبم و سكاڵاشم تۆماركردووە، بۆیه لەهۆكاری هه‌وڵی دورخستنەوەم لەپۆستەكەم دەكۆڵمەوە و لەمافی خۆم خۆش نابم".


چۆن رێگری لە بۆنی ناخۆشی دەمت دەکەیت لە مانگی رەمەزاندا - Yalla\nچۆن رێگری لە بۆنی ناخۆشی دەمت دەکەیت لە مانگی رەمەزاندا\nله حوزەیران 15, 2016\nبۆنی دەم ئەو ئەزموونە بیزارکەرەیە کە رەنگە هەر یەک لە ئێمە رۆژێک لە رۆژان توشمان بوبێت وبە بێ مەبەست کەسانی چواردەورمان بێزار کردبێت. بۆنی ناخۆشی دەم رەنگە لە ئەنجامی وەرگرتنی چەند جۆرێک دەرمان یاخود جگەرە کیشانەوە بێت، ئەمە جگە لەوەی نەخۆشییەکانی ناو دەم و شەکرەش بە هۆکارێکی سەرەکی دادەنرێن. لە مانگی رەمەزانیشدا نان و ئاو نەخواردن و وشکبوونەوەی جەستە تا رادەیەکی زۆر رێگا خۆشکەرە بۆ دروستبوونی ئەو دۆخە.\nدکتۆرە غادە ئەل سەباوی پسپۆڕی تایبەت بە نەخۆشییەکانی دەم و ددان چەند رێنماییەکی بڵاو کردووەتەوە سەبارەت بە چۆنێتی رێگرتن لە بۆنی ناخۆشی دەم لە مانگی رەمەزاندا ئەمانەش چەند رێگایەکن کە دەتوانیت سودیان لێوەربگریت بۆ ئەو مەبەستە\nسەردانی پزیشک بکەو کێشە تەندروستییەکانی ناو دەمت چارەسەر بکە لە کلۆری و پاککردنەوەی ددانەکانت.\nپارێزگاری لە رێژەی شێداری جەستەت بکە، مەبەست لەمەش خواردنەوەی بڕی زۆری ئاو نییە بە تەنها، بەڵکو پێویستە رێژەیەکی زیاتر سەوزەوات و میوە بخۆیت چونکە وشکبوونی دەم یەکێکە لە ھۆکارەکانی کەڵەکەبوونی ئەو بەکتریایانەی کە دەبنەھۆی دروستبوونی بۆنی دەم.\nچەند جۆرێکی تایبەت لە خواردن رەنگە بۆ ماوەیەکی درێژ بۆنی دەمت تێکبدات و بە درێژایی رۆژەکە بۆنی دەمت و هەناسەت بەو شێوەیە بمێنێتەوە، وەک سیر، پیازی کاڵ و چەند جۆرێکی بەهارات. هەر بۆیە باشتر وایە لە مانگی رەمەزاندا ئەم جۆرە خواردنانە وەلانێیت.\nپێویستە گرنگی بە پاک و خاوێننی ددانەکانت بدەیت و لە پاش پارشێو دەمو ددانەکانت بە فڵچە بشۆیت و چەند جۆرێک لە ئەنتی بایۆتیک بەکاربهێنیت. چونکە مانەوەی خۆراک لە نێوان ددانەکاندا دەبێتە هۆی دروستبوونی بۆنی ناخۆشی دەم\nshort URL: https://yallairaq.com/ku/e3Xi2\nگۆگڵ ئاهەنگی ساڵیادی لەدایکبوونی دۆزەرەوەی جۆری خوێن لاندشتاینر دەگێڕێت\n١٠ وێنەی ئەم هەفتەيەی عێراق